Αναδάσωση Μνήμης | Νικόδημος Μοναχός | Εκδόσεις Αρμός\nΑρχική σελίδα/Ποίηση/Ποίηση Ελληνική/Αναδάσωση μνήμης/Σελίδα 1\nΠοιητικό ανάγνωσμα και μυητική ιεροτελεστία\nΟ μυστικιστής στρέφει την ύπαρξή του προς το Θεό, για να γλιτώσει από τη βιοπραγία του χρόνου. Ο ποιητής χρησιμοποιεί το χρόνο και την έκφραση. Μετουσιώνει τον πόνο και νιώθει κατάσαρκα το μαστίγωμα του χάους. Ο πρώτος. τοποθετεί τον εαυτό του στη σφαίρα της εύνοιας του Θεού· γίνεται αγαπημένος μαθητής, δοχείο της χάριτος, μύστης των υπεραισθητών, σκεύος εκλογής, φτερούγισμα υπεριώδους εναστροσύνης. Ο δεύτερος είναι ο άσωτος γιος. Σπαταλάει την πατρική περιουσία στο χαμαιτυπείο των υλικών του αισθήσεων. Είναι φτωχός και πένης και αντλεί τη δύναμή του, όπως ο ερωτευμένος, από τις πληγές που προξενεί στο σώμα του η ίδια η αγάπη του. Ο έρωτας του ποιητή είναι έρωτας υλικός. Ο ποιητής, όπως ο άσωτος γιος, ζητάει συνειδητά από τη θεότητα το μερίδιο που του ανήκει. Βρίσκει πλούτο πολύ μέσα στο υποσυνείδητο. Και εκεί το θείο αδιόρατα και ανεξήγητα ρέει. Ο ποιητής είναι γεμάτος κενό. Είναι μακάριος στη μανία του και δυστυχής στη σωφροσύνη του. Είναι ασεβής προς το Θεό, στην προσπάθειά του να του αποσπάσει μυστικά που προκαλούν δέος. «Τα Ιερά Κείμενα ενός Μοναχού» 1998\nΑναδάσωση μνήμης ποσότητα\nΚωδικός προϊόντος: 978-960-527-446-7Κατηγορία: Ποίηση ΕλληνικήΕτικέτα: Νικόδημος μοναχός\nΤο 1982 κυκλοφόρησε την πρώτη ποιητική συλλογή του με τίτλο «Πέντε Εγκώμια στη Μοναξιά». Στη συνέχεια κυκλοφόρησαν: το 1983 «Ποιήματα», το 1986 «Ανατολή μιας νέας εποχής», το 1988 «Το Χρώμα των αιώνων», το 1989 «Ερωτικός Ασσύριος», το 1991 «Άπαντα της στιγμής», το 1998 «Τα Ιερά κείμενα ενός μοναχού», το 2000 «Επειδή εγώ» και το 2008 «Αναδάσωση μνήμης».\nΔώστε πρώτος μία αξιολόγηση “Αναδάσωση μνήμης” Ακύρωση απάντησης


Πλήρης συμφωνία Μαρίας Δαμανάκη με τις προτάσεις του Μάνου Κόνσολα για την αντιμετώπιση της απειλής του λαγοκέφαλου - Δημοκρατική της Ρόδου\nΠλήρης συμφωνία Μαρίας Δαμανάκη με τις προτάσεις του Μάνου Κόνσολα για την αντιμετώπιση της απειλής του λαγοκέφαλου\nΤην πλήρη συμφωνία της στην πρόταση του Μάνου Κόνσολα για την αντιμετώπιση της απειλής του λαγοκέφαλου, εξέφρασε η αρμόδια επίτροπος της Ε.Ε για την αλιεία, κα. Μαρία Δαμανάκη.\nΣε επιστολή της προς τον κ. Κόνσολα, η Επίτροπος συμφωνεί με την πρόταση του Βουλευτή για την αλίευση του είδους, την αποζημίωση των ψαράδων και την αξιοποίηση της τοξικής ουσίας του λαγοκέφαλου από την φαρμακοβιομηχανία.\nΗ κα. Δαμανάκη επισημαίνει το παράδειγμα της Κύπρου, όπως είχε κάνει και ο κ. Κόνσολας στη δική του επιστολή. Τονίζει ότι η Κύπρος εκπόνησε διαχειριστικό σχέδιο το οποίο χρηματοδοτήθηκε από το Ευρωπαϊκό Ταμείο Αλιείας για την αντιμετώπιση του προβλήματος του λαγοκέφαλου και αναφέρει ότι μπορεί να χρηματοδοτηθεί ανάλογη δράση και στο Αιγαίο.\nΟ Βουλευτής Δωδεκανήσου, εντός της ημέρας, θα θέσει το ζήτημα της εκπόνησης διαχειριστικού σχεδίου στον Υπουργό Αγροτικής Ανάπτυξης κ. Καρασμάνη ενώ ευχαρίστησε και την κα. Δαμανάκη για τη θετική αποτίμηση της πρότασης του.\nΣε δήλωση του ο κ. Μάνος Κόνσολας επισημαίνει:\n«Υπάρχει τεράστια ολιγωρία και καθυστέρηση στην αντιμετώπιση αυτής της μεγάλης απειλής για τα αλιευτικά μας αποθέματα.\nΆμεσα πρέπει να εκπονηθεί το διαχειριστικό σχέδιο, το θέμα θα τεθεί πιεστικά από την πλευρά μου στο Υπουργείο.\nΜπορεί να υπάρξει χρηματοδότηση από το Ευρωπαϊκό Ταμείο Αλιείας και τον Άξονα Προτεραιότητας 3.1-Συλλογικές Δράσεις αλλά και του νέου ταμείου για την προγραμματική περίοδο 2014-2020.\nΗ λύση είναι στην αλιεία του λαγοκέφαλου την περίοδο της αναπαραγωγής του, για την οποία θα αποζημιώνονται οι ψαράδες.\nΜπορεί να χρηματοδοτηθεί μία ακόμα δράση, όπως είναι η πιλοτική εφαρμογή εναλλακτικών τεχνικών για την αλιεία του λαγοκέφαλου. Για παράδειγμα, το αρμόδιο Υπουργείο της Κύπρου χρηματοδότησε την αλιεία του λαγοκέφαλου από γρι-γρι, εξοπλισμένα με κυκλικά δίχτυα, αφού οι λαγοκέφαλοι κινούνται κατά κοπάδια.\nΤο πρόβλημα είναι υπαρκτό, συνιστά απειλή για την αλιεία μας στο Αιγαίο. Έχουμε, πλέον, όμως, τον τρόπο να το αντιμετωπίσουμε και εκεί θα κατευθυνθούν οι προσπάθειές μας»\nΣτις 3 Ιουλίου η κεντρική ομιλία του Μάνου Κόνσολα Στις 20.30 της προσεχούς Τετάρτης, 3 Ιουλίου, θα πραγματοποιηθεί η κεντρική ομιλία…


The Good, the Bad and the Sir! | Who's got tape?\n← FA Cup – Round 4. Συναγερμός σε Liverpool και Λονδίνο!\nLeague Cup – Final. Cardiff City – Liverpool: “Φιλικός” τελικός →\nΜπήκα κι εγώ στην ατμόσφαιρα της περασμένης εβδομάδας και περίμενα: θα δώσουν τα «παιδιά» τα χέρια ή θα έχουμε συνέχεια στο σίριαλ; Τελικά, οSuarez δεν έδωσε το χέρι και –άλλο που δεν ήθελαν- τα tabloids βρήκαν δουλειά για μέρες. Επιτέλους, βρήκαν τον κακό (Suarez), τον καλό (Evra) και τώρα ψάχνουν τον άσχημο για να ολοκληρωθεί ξανά η τριανδρία του Sergio Leonne. (Για την ώρα, το ρόλο του Άσχημου τον παίρνει ο Dalglish, επειδή δεν πήγε στην συνέντευξη τύπου).\nΣτο παιχνίδι, όλα κυλούν ήρεμα – ίσως ένα από τα πιο βαρετά ντέρμπι που έχουμε δει- με ελάχιστες φάσεις, και 3 γκολ δώρα στους επιθετικούς των δύο ομάδων. Κάθε φορά που ο Suarez έπαιρνε την μπάλα, οι φίλοι της ManchesterUnited τον γιούχαραν. (Είχε πλάκα, γιατί όταν κρατούσε την μπάλα ακουγόταν ένα μακρόσυρτο «ουουου..», ενώ όταν έδινε πάσα με τη μία, το «ου» ήταν κοφτό. Αστεία πράγματα..) Το σφύριγμα της λήξης βρίσκει τη ManchesterUnited να κερδίζει 2-1 και να περνά στην κορυφή της βαθμολογίας. Οι φίλοι των γηπεδούχων μέχρι που γίνεται το εξής: ο Evra πανηγυρίζει έξαλλα, χτυπάει το χέρι στο στήθος, κάνει το γύρο του θριάμβου και ξεσηκώνει τον κόσμο και τέλος, πάει και πανηγυρίζει μπροστά στον Suarez. Μέχρι να προλάβει να καταλάβει τι έκανε, έχει πέσει πάνω του ο διαιτητής της αναμέτρησης, Phil Dowd και όλη η Liverpool. Ή μάλλον, όχι όλοι: o Suarezσυνέχισε το δρόμο του προς τα αποδυτήρια. Και έχουμε το αστείο σκηνικό:μπαίνει η αστυνομία να χωρίσει τους ποδοσφαιριστές και ο Evra δεν μπορεί να φύγει από το γήπεδο, μέχρι να αποχωρήσουν οι ποδοσφαιριστές τηςLiverpool. O Dalglish δεν πήγε στη συνέντευξη τύπου, για να μην οξύνει τα πνεύματα, όπως είπε, και ο Ferguson έκανε τη δήλωση ότι ο Suarez είναι ντροπή για τη Liverpool. Αυτά είναι τα γεγονότα. Να πω κι εγώ την άποψή μου:\nΣτο παλιότερο άρθρο, σχετικά με την τιμωρία του Suarez είχα πει ότι καλά έκανε ο Evra και δήλωσε το περιστατικό. Είναι σημαντικό να παταχθούν τέτοια κρούσματα, καθώς ο ρατσισμός δεν έχει θέση σε υγιείς κοινωνίες (αν θέλουμε να έχουμε τέτοιες). Στη συνέχεια, όμως, διατύπωσα κάποια ερωτήματα σχετικά με το αν όντως ήθελε να ασχοληθούμε με την επίθεση ή με τον Suarezγενικά. Στο σαββατιάτικο παιχνίδι, ο Evra προσπάθησε να προκαλέσει τονSuarez, αν και τελικά δεν τα κατάφερε: πέτυχε, όμως, να εξοργίσει τους υπόλοιπους. Θέλω να δω τώρα τη στάση της FA: θα τοποθετηθεί πάνω στο θέμα ή θα τηρήσει σιγή ιχθύος, όπως στην περίπτωση του Terry; Ή αν θα αχοληθεί με τα συνθήματα που ακούστηκαν «Suarez is a racist, na, na, na..»; Ή αν θα ασχοληθεί με το προκλητικό εξώφυλλο του περιοδικού Red Issue, των φίλων της United:\nΘέλω να δω τώρα τα MME που «ξέσκισαν» τον «κακό» Suarez (και πιο πολύ την ηθική Daily Mail, αλλά και τα δικά μας, τα ελληνικά) αν θα ασχοληθούν καθόλου με τη στάση του «καλού»Evra, ο οποίος αποτελεί πρότυπο επαγγελματία (όπως με την εθνική Γαλλίας στο τελευταίο Mundial). Θα περιμένω…\nΤο αριστερό μπακ της United τι ακριβώς προσπάθησε να πετύχει; Νευρίασε επειδή ο Suarezδεν του έδωσε το χέρι και δεν του είπε «sorry lad, let’s have a pint after thegame, in Cavern Club»; Μπαίνεις σε μια διαμάχη με τον άλλο, τον κατηγορείς για ρατσιστική συμπεριφορά (ενώ δηλώνεις ότι δεν πιστεύεις πως είναι ρατσιστής!!), δέχεται μια μεγάλη τιμωρία και περιμένεις να σου δώσει το χέρι; Είπαμε, αλητάκος ο Suarez, αλλά ας σκεφτεί ο καθένας τι θα έκανε σε δική του περίπτωση. Παρόμοια, βάλτε στη σκέψη σας και το περιστατικόMaterazzi-Zidane. ΠΡΟΣΟΧΗ: Δε λέω να κράξουμε κανέναν από τους δύο, απλά πάρτε θέση μέσα σας.\nΌσον αφορά, πάλι, τον Evra κατάφερε να με πείσει ότι, ο πόλεμός του κατά του ρατσισμού είναι αγνός! Σίγουρα τα πανυγήρια αφορούσαν τη νίκη επί τηςLiverpool (οκ, τη μεγαλύτερη ομάδα στο Νησί κέρδισε, δεν είναι και λίγο), αλλά οι πανηγυρισμοί μπροστά στον Suarez έδειξαν το μεγαλείο και την ανωτερότητα απέναντι σε αυτό το χαμερπές ον που του επιτέθηκε ρατσιστικά (sic!). Συγχαρητήρια, whiner, που όταν ήρθε η αστυνομία και σε έδιωξε, εσύ κρύφτηκες πίσω τους και συνέχισες να ξεσηκώνεις το πλήθος. Ήταν πραγματικά ένα χτύπημα κατά του ρατσισμού. Έδειξες ότι είσαι άξιος αρχηγός της ομάδας σου.\nΠάμε στον Ferguson. Στα mind games είναι άπιαστος. Το θέμα είναι ότι είναι τόσο καλός δημοσιοσχετίστας (παρ’όλο που βγάζει το προφίλ του αυστηρού) και θεωρείται αυθεντία σε ό,τι κι αν πει. Είπε χτες, αυτή την κουταμάρα για τον Suarez και έχουν αρχίσει όλοι να λένε ότι είχε δίκιο. Μιλάει για ήθος, ο άνθρωπος ο οποίος προπόνησε παίχτες όπως ο Eric Cantona, ο Gary Neville και Roy Keane. Αλλά μάλλον ξέχασε να τους νουθετήσει. Όταν όμως χαλούσαν το δικό του προφίλ, δε δίσταζε να τους “καθαρίσει” (Keane, Beckham). Χαίρε ήθος αμέτρητο.. Για απόδειξη, τα παρακάτω:\nΠάντως, όσο λαλίστατος ήταν για τον Suarez, δεν ήταν για τον δικό του παίχτη: «o Evra δε συμπεριφέρθηκε σωστά», είπε. Τον έβαλε στη θέση του. Αυτή ήταν η δήλωση ενός πραγματικού Sir! Και μετά, ασχολήθηκε με το αγαπημένο του σπορ: τη Liverpool. (Το έχουμε καταλάβει «Sir», έχεις εμμονή με τη Liverpool. Σε κάθε σου κουβέντα, την αναφέρεις περισσότερο απ’οσο ο Mίνος τον ΠΑΟΚ! Στην αρχή έλεγες: να φτάσουμε τη Liverpool στα πρωταθλήματα. Την έφτασες. Έπειτα, «να να την περάσουμε». Την πέρασες. Τώρα λες: «να την περάσουμε στα Πρωταθλητριών». Keep chewing… Προς το παρόν, ασχολείσαι με τα δωρεάν μαθήματα ηθικής και δε σε βλέπω να σταματάς). Στην παρούσα συνέντευξη μίλησε για ντροπή στην ιστορία της Liverpool, o, είμαι-το-ίδιο-το-σύστημα-της-Premier-League, Ferguson. Ευχαριστούμε «Sir». Αλλά, κάποιες φορές καλύτερα να μασάς (την τσίχλα σου), παρά να μιλάς. Ή, μάλλον, πριν μιλήσεις, σκέψου τα σκάνδαλα στα οποία έχεις μπλεχτείς εσύ και πως βγαίνεις λάδι κάθε φορά. Πάντως, έτσι όπως έγινες Sir, μπορείς να περιμένεις και το νόμπελ Ειρήνης σε λίγα χρόνια…\nΚλείνοντας, θέλω να δηλώσω ότι δε συνδέω τους Evra, Ferguson με τηνManchester United. Η ομάδα έχει τεράστια ιστορία (μέρος της οποίας είναι φυσικά και τα δύο παραπάνω πρόσωπα), η οποία δεν σπιλώνεται έτσι εύκολα (κάτι που προσπαθεί να μας πείσει ο Ferguson για τον Suarez). Επίσης, δε δικαιολογώ τον Suarez για τα τερτίπια του. Όσο καραγκιόζης, όμως, είναι οSuarez, άλλο τόσο είναι κι ο Evra. Απλά, προσπάθησα να τον απομυθοποιήσω λίγο, γιατί πολύ έγερνε η ζυγαριά υπέρ του.\nΥ.Γ. Τι μου κάνατε, βρε απίθανοι; Η χώρα χάνεται κι εγώ ασχολήθηκα μαζί σας, ενώ είχα πείσει τον εαυτό μου να μην το κάνω. Ίσως γράψω και κάποια ανάρτηση πολιτικού περιεχομένου. Για την ώρα, μας δίνει καλές πάσες ο Κάνθαρος. Καλό (;) βράδυ σε όλους…\n“Πρώτη δημοσίευση: 13 Φεβρουαρίου 2012 – betonia-stoiximatos“\nPosted by Dimitrios Vouris on February 13, 2012 in Uncategorized


Τοπικά Προιόντα – Άρτα Γέφυρα Εποχών\nΑρχική / Τοπικά Προιόντα\nΜέλι και παράγωγα\nΤο μέλι παράγεται στην περιοχή της Άρτας σχεδόν καθόλη τη διάρκεια του χρόνου σε μεγάλες ποσότητες και σε εξαιρετική ποιότητα.\nΤο προϊόν χαρακτηρίζεται από υψηλή διατροφική αξία χάρη στις κλιματολογικές συνθήκες της περιοχής. Τα είδη του μελιού που παράγονται είναι το μέλι εσπεριδοειδών, ελάτου, πεύκου, καστανιάς, ερείκης και κουμαριάς. Τα παράγωγα του μελιού, που μπορείτε να βρείτε διαθέσιμα στην Άρτα, είναι η γύρη, ο βασιλικός πολτός, η πρόπολη και το κερί.\nΚρασί, Τσίπουρο, Ηδύποτα, Νερό\nΗ υβριδική ποικιλία σταφυλιού με το όνομα Ιζαμπέλα» (ζαμπέλα) παράγεται κυρίως στα ορεινά της Άρτας. Ενδείκνυται για την παραγωγή τσίπουρου, το οποίο είναι εξαιρετικά αρωματικό και με ισορροπημένη επίγευση.\nΚάθε χρόνο το φθινόπωρο πραγματοποιούνται γιορτές Τσίπουρου και Κάστανου στα γραφικά ημιορεινά χωριά της Ροδαυγής και των Πιστιανών προκειμένου οι κάτοικοι να τιμήσουν και να χαρούν τη σοδειά τους. Εκτός από τα “κλασικά” προϊόντα της για τα οποία είναι ευρέως γνωστή, η περιοχή της Άρτας παράγει εξαιρετικής ποιότητας ούζο και ηδύποτα, ενώ το νερό που εμμφιαλώνεται στην περιοχή έχει τιμηθεί με διεθνείς διακρίσεις γεύσης και ποιότητας. Τέλος, στα ορεινά της Άρτας παράγεται επίσης εξαιρετικής ποιότητας κρασί, από ποικιλίες cabernet και merlot.\nΤο μυστικό πίσω από τις πεντανόστιμες πίτες της Ηπείρου με τα λαχταριστά και τραγανά φύλλα τους είναι το ελαιόλαδο.\nΗ μεγαλύτερη ποσότητα ελιάς προέρχεται από τα ημιορεινά μέρη της Άρτας, ενώ καλλιέργειες συναντάμε στα ορεινά και σε τμήματα των εκβολών του Άραχθου. Μάλιστα η ποικιλία «Κονσερβολιά Άρτας» έχει χαρακτηρισθεί ως Προϊόν Γεωγραφικής ένδειξης από το 1994 και πλέον εξάγεται στη Γαλλία, Γερμανία, Αυστρία και Νότια Αφρική.\nΧάρη στην ανεπτυγμένη κτηνοτροφία της περιοχής, στην Άρτα παράγονται γαλακτοκομικά και τυροκομικά προϊόντα εξαιρετικής ποιότητας. Στα φημισμένα τυροκομείατης περιοχής, μπορεί να βρει κάποιος ντόπιο γάλα, γιαούρτι, φέτα και κεφαλογραβιέρα Άρτας (Π.Ο.Π.), γαλοτύρι και ανθότυρο.\nΗ εξαιρετική ποιότητά τους φαίνεται στην αυξανόμενη ζήτηση των προϊόντων στο εξωτερικό, με τις ΗΠΑ, τον Καναδά, την Αυστραλία, την Αγγλία, τη Γερμανία, τη Γαλλία, το Βέλγιο και τη Σουηδία να είναι μερικές μόνο από τις χώρες όπου εξάγονται τα αρτινά τυροκομικά προϊόντα.\nΟι σαρδέλες, η γάμπαρη (γαρίδα), οι τσιπούρες, οι πέστροφες, οι κέφαλοι, τα χέλια, το αβγοτάραχο και το χαβιάρι Άρτας είναι προϊόντα που έχουν ξεφύγει πλέον από τα στενά όρια της τοπικής αγοράς και έχουν ζήτηση σε διεθνές επίπεδο, λόγω της εξαιρετικής τους ποιότητας και της εξαίσιας γεύσης τους.\n“Γαρίδες; Ναι αλλά Αμβρακικού” μας λέει ο κινηματογραφικός Τζέιμς Μποντ στην ταινία του 1981 -Για τα μάτια σου μόνο-. Για τις διάσημες λοιπόν γαρίδες Αμβρακικού ο λόγος ή αλλιώς γάμπαρες όπως χαρακτηριστικά τις λένε στον Αμβρακικό.\nΗ φήμη τους ξεπερνά τα “στενά” όρια του Αμβρακικού κόλπου και φτάνει σε ολόκληρη την Ελλάδα, αλλά και στον υπόλοιπο κόσμο, όπως χαρακτηριστικά είδαμε. Για αιώνες αποτελεί ένα μοναδικό προϊόν, μια βασική πηγή εισοδήματος των ψαράδων του κόλπου. Μια τοπική λιχουδιά που ανέκαθεν προτιμούσαν οι καλοφαγάδες, οι εύποροι αλλά και όλοι όσοι αγαπούν τους θαλασσινούς μεζέδες.\nΗ γάμπαρη Αμβρακικού (Melikertus Kerathurus) είναι ένα ενδημικό είδος του κόλπου που ολοκληρώνει τον βιολογικό του κύκλο εντός του κόλπου. Έτσι, οι γάμπαρες του Αμβρακικού έχουν κάποια δικά τους χαρακτηριστικά, από τα οποία μπορούμε να τις ξεχωρίσουμε. Τα μουστάκια τους είναι ιδιαιτέρως μακρυά, το ρύγχος τους προεξέχει αρκετά μπροστά από τα μάτια και η ουρά τους έχει έντονο μπλε, κόκκινο και κίτρινο χρωματισμό. Στη ράχη τους έχουν χρωματιστές ρίγες που είναι ιδιαιτέρως έντονες όταν ο βυθός στον οποίο ζουν είναι βραχώδης ή καλυμμένος με ποσειδωνία. Είναι αρκετά μεγάλες, αφού το εμπορεύσιμο μέγεθός τους υπερβαίνει τα δέκα εκατοστά, αλλά αν κάτι τις κάνει τόσο ξακουστές είναι η μοναδική, ακαταμάχητη γεύση τους. Ένας θαλασσινός μεζές που δικαιολογεί απόλυτα τη φήμη που έχει αποκτήσει!\nΚτηνοτροφία & πτηνοτροφία\nΗ περιοχή της Άρτας κατέχει μία από τις πρώτες θέσεις πανελλαδικά στην κτηνοτροφία και πτηνοτροφία, διαθέτοντας σύγχρονες μονάδες αιγοπροβάτων και πουλερικών.\nΣτις πρώτες στηρίζεται άλλωστε και η παράδοση της περιοχής στα γαλακτοκομικά και τυροκομικά προϊόντα, ενώ στο δεύτερο τομέα συναντάμε εταιρείες με ιστορία δεκαετιών, σημαντική παρουσία στο χώρο της παραγωγής και προϊόντα που εξάγονται σε όλο τον κόσμο.\nΕσπεριδοειδή & Ακτινίδιο\nΗ Άρτα μετά το φημισμένο της Γιοφύρι είναι γνωστή για τα εξαιρετικής ποιότητας εσπεριδοειδή. Ιδανικές περίοδοι για να αγοράσετε τα συγκεκριμένα προϊόντα είναι η περίοδος Νοέμβριος – Φεβρουάριος για τα πορτοκάλια και Νοέμβριος – Δεκέμβριος για τα μανταρίνια. Μάλιστα η περιοχή της Άρτας είναι τρίτη στην Ελλάδα όσον αφορά την παραγωγή εσπεριδοειδών, μετά την Αργολίδα και τη Λακωνία.\nΤο ακτινίδιο είναι ένα από τα φρούτα που η παραγωγή του έχει καθιερωθεί στην Άρτα τις τελευταίες τρεις δεκαετίες. Η περιοχή ευνοεί την παραγωγή εξαιρετικής ποιότητας ακτινιδίου, λόγω των χαρακτηριστικών του εδάφους της και του κλίματός της.\nΉδη το αρτινό ακτινίδιο εξάγεται στην Ευρώπη, αλλά και στη Ρωσία τον Καναδά και την Ινδία.


Ότι ζητά η Τουρκία εμείς το δίνουμε: Φαίνεται ότι επαναλαμβάνεται η ιστορία των S-300 – Mignatiou.com\nΟι προκλήσεις τη Άγκυρας εδώ και δεκαετίες αποτελούν μια συνήθη τακτική που με την πάροδο του χρόνου, αυξάνονται και αναβαθμίζονται. Στην εξέλιξη αυτή συνετέλεσε καθοριστικά και η παθητική ως επί το πλείστον στάση της Αθήνας που σε όλες σχεδόν τις περιπτώσεις άφηνε αναπάντητες τις τουρκικές ιταμές προκλήσεις. Ας θυμηθούμε μαζί στα γρήγορα μερικές από αυτές:\nΊμια Ιανουάριος 1996: Τούρκοι στρατιώτες των ειδικών δυνάμεων αποβιβάζονται στη Μεγάλη Ίμια (Δυτική). Οι Ελληνικές Ένοπλες Δυνάμεις κινούνται αποφασιστικά και δείχνουν έτοιμες να αντιμετωπίσουν με κάθε τρόπο την πρόκληση. Το «ευχαριστώ τους Αμερικανούς» του «βομβιστή» Κώστα Σημίτη τους στέλνει πίσω στα στρατόπεδα τους. Την ίδια ώρα ο Θεόδωρος Πάγκαλος δήλωνε ότι την ελληνική σημαία από τα Ίμια δεν την αφήρεσαν τούρκοι κομάντος αλλά την πήρε μαζί του ένας δαιμονισμένος αέρας. Από τότε ούτε ελληνικό κατσίκι δεν ανέβηκε στην ελληνική βραχονησίδα! Και το Ελληνικό Ναυτικό θρηνεί τρεις ξεχωριστούς άνδρες του. Τρεις ακόμη Ήρωες: Τον υποπλοίαρχο Χριστόδουλο Καραθανάση, τον υποπλοίαρχο Παναγιώτη Βλαχάκο και τον αρχικελευστή Έκτορα Γιαλαψό.\nΑύγουστος 1998: Σε συνέντευξη του Κώστα Σημίτη πρωθυπουργού τότε της Ελλάδας, που δημοσιεύτηκε στην Καθημερινή, μαθαίνουμε ότι οι πύραυλοι S-300 δεν θα πήγαιναν στην Κύπρο, αλλά θα κατέληγαν στην Κρήτη για λόγους «εθνικού συμφέροντος! Στις 27 Νοεμβρίου έγινε μια βαρυσήμαντη και ιστορική συνάντηση στην Αθήνα, μεταξύ Κυπρίων αξιωματούχων με επικεφαλής τον πρόεδρο Γλαύκο Κληρίδη και της πολιτικής ηγεσίας της Ελλάδας με επικεφαλής τον Σημίτη. Στη σύσκεψη, η ελλαδική πλευρά, πίεσε τον Κληρίδη, να μην πάνε οι S-300 στην Κύπρο. Ο Κληρίδης και η κυπριακή αντιπροσωπεία έδωσαν μάχη μέχρι τέλους για να πάνε οι πύραυλοι στην Μεγαλόνησο, αλλά η ελλαδική πλευρά είχε ήδη προαποφασίσει να ενδώσει στις τουρκικές απειλές και κυρίως στην πίεση από Λονδίνο και Ουάσιγκτον.\nΟι πύραυλοι παραδόθηκαν τελικά για αποθήκευση στην Κρήτη. Σχετικές αποκαλύψεις περιέχονται στο βιβλίο του Κώστα Ν. Χατζηκωστή «Έξι Προεδρικά Πορτραίτου». Στο βιβλίο παρατίθενται αποσπάσματα του συγκλονιστικού διαλόγου Κληρίδη – Σημίτη στην ιστορική συνάντηση τους στην Αθήνα, αφού από την ημέρα της ανακοίνωσής της αγοράς των S-300 προηγήθηκαν έντονες αντιδράσεις, συνοδευόμενες από απειλές τόσο της Τουρκίας όσο και των συμμάχων της. Ο Κώστας Σημίτης παραδόθηκε αμαχητί, υποκύπτοντας για άλλη μια φορά μπροστά στις απειλές της Άγκυρας!\nΦεβρουάριος 1999: Η Αθήνα (κατά μια διαβολική «σύμπτωση» με πρωθυπουργό πάλιν τον Σημίτη) παραδίδει στα χέρια των Τούρκων πρακτόρων τον Κούρδο ηγέτη Αμπντουλάχ Οτσαλάν, προκαλώντας την έκρηξη αντιδράσεων του ελληνικού λαού (το θυμικό του οποίου ως συνήθως, κρατά μερικές μόνο ώρες ή μέρες). Ο Κούρδος Ηγέτης είναι από τότε φυλακισμένος στα τουρκικά μπουντρούμια! Και ξέρουμε όλοι πολύ καλά τι σημαίνει να είσαι κλεισμένος στις τουρκικές φυλακές.\nΎστερα από όσα περιγράφονται παραπάνω, υπάρχει έστω κι ένας που απορεί ακόμη γιατί οι νεο-Οθωμανοί πειρατές της Μεσογείου, των Βαλκανίων και του Αφρίν εξακολουθούν να προκαλούν ασύστολα! Ήδη ο πρώτος στόχος τους επιτεύχθηκε! Η Ιταλία στην οποία ανήκει το γεωτρύπανο SAIPEM 12000 το οποίο θα ενεργούσε ερευνητικές εργασίες στο θαλάσσιο οικόπεδο “3” της Κυπριακής Αποκλειστικής Οικονομικής Ζώνης (Α.Ο.Ζ.), σωπαίνει προκλητικά! Παρά το γεγονός ότι το πλωτό γεωτρύπανο της “Eni” που παραμένει ακινητοποιημένο 25 ναυτικά μίλια ανοικτά της Κύπρου, παρενοχλήθηκε από τα τουρκικά πολεμικά πλοία και δεν του επιτράπηκε να προσεγγίσει τον στόχο “Σουπιά” στο τεμάχιο “3”, προκειμένου να διενεργήσει τη διερευνητική γεώτρηση. Τα μέχρι στιγμής δεδομένα δείχνουν ότι η πολιτική των κανονιοφόρων πιάνει τόπο για τη Τουρκία αφού οι παρεμβάσεις από τρίτους για εκτόνωση της κατάστασης περιορίζονται σε απλές παραινέσεις και δεν λαμβάνουν υπόψη τη Λευκωσία και το Διεθνές Δίκαιο. Η ιστορία των S-300 φαίνεται να επαναλαμβάνεται…\nΚαι όλα αυτά την ώρα που εμείς σκοτωνόμαστε στην Βουλή και στα τηλεοπτικά παράθυρα για την NOVARTIS που σίγουρα είναι ένα πολύ μεγάλο σκάνδαλο και επιβάλλεται να διερευνηθεί σε όλες τις διαστάσεις του, αλλά για δες καιρό που διάλεξαν… αλλά …. αλλά….. αν μισούνται ανάμεσα τους δεν τους πρέπει ελευθεριά!!\nΥστερόγραφο: Σε περίπτωση πολεμικής σύγκρουσης με την Τουρκία (απευκταία σίγουρα), τα πραγματικά δεδομένα δείχνουν πως έχουμε τη δυνατότητα να ανταποκριθούμε με απόλυτη επιτυχία. Το συμπέρασμα αυτό δεν είναι καθόλου αυθαίρετο. Αντιθέτως εδράζεται σε πραγματικά δεδομένα, διότι:\nΠρώτον: Στην Τουρκία υπάρχει ένας Ερτνογάν που έχει απέναντι του το μισό τουρκικό πληθυσμό και κυρίως έχει θανάσιμους εχθρούς χιλιάδες υψηλόβαθμους δημόσιους υπαλλήλους και κυρίως στρατιωτικούς που καταδιώκονται.\nΔεύτερον: Η Τουρκία βρίσκεται ήδη σε δύο πολέμους τους οποίους, με τα μέχρι στιγμής δεδομένα δεν φαίνεται ικανή να κερδίσει.\nΤρίτον: Ο τουρκικός στρατός στηρίζεται στο βούρδουλα και σίγουρα δεν είναι ανίκητος όπως νομίζουν πολλοί!\nΑντιθέτως ο Έλληνας στρατιώτης έχει πάντα μέσα του ανεπτυγμένο το αίσθημα αγάπης στην πατρίδα του. Το έχουν αποδείξει αυτό οι αιώνες….\nBe the first to comment on "Ότι ζητά η Τουρκία εμείς το δίνουμε: Φαίνεται ότι επαναλαμβάνεται η ιστορία των S-300"


Homa Educandus: Πετρολούκας Χαλκιάς απόψε στην ΑΛΛΗ ΟΧΘΗ\nΟ μεγάλος δεξιοτέχνης μας ταξιδεύει με το κλαρίνο του στους δρόμους της ηπειρώτικης μουσικής παράδοσης, συντροφιά με τον αδερφό του Αχιλλέα Χαλκιά στο βιολί, τον Χρήστο Ζούμπο στο λαούτο και τον Σπύρο Αλέβροντα στο ηπειρώτικο ντέφι. Κορυφαία στιγμή.\nΑυτό το μήνυμα λάβαμε από τον καλλιτεχνικό διευθυντή της Άλλης Όχθης, τον κ. Αλέξανδρο Λαμπρίδη, και θεωρήσαμε χρέος να ενημερώσουμε και όλους τους δικούς μας φίλους. Πετρολούκας είναι αυτός:\nΖωντανή παράδοση του τόπου μας. Κι ευκαιρία μεγάλη η αποψινή βραδιά στην ΑΛΛΗ ΟΧΘΗ για να τον απολαύσουμε για μια ακόμη φορά.\nΤον ίδιο στο κλαρίνο αλλά και τον αδερφό του, τον Αχιλλέα, στο βιολί. Και μαζί το Χρήστο Ζούμπο στο λαούτο και το Σπύρο Αλέβροντα στο ντέφι. Πραγματικά κορυφαία στιγμή η σύμπραξη όλων αυτών των κορυφαίων της δημοτικής μας μουσικής.\nΠληροφορίες για τη μουσική σκηνή ΑΛΛΗ ΟΧΘΗ (διεύθυνση, τηλέφωνο, χάρτη κλπ) θα βρείτε εδώ.\nΝα ενημερώσουμε επίσης πως αξιόλογο είναι το πρόγραμμα της ΑΛΛΗΣ ΟΧΘΗΣ και τις επόμενες μέρες:\nΧΡΗΣΤΟΣ ΖΩΤΟΣ ο κορυφαίος στο στεριανό λαούτο\nΟ πρωτομάστορας του στεριανού λαούτου Χρήστος Ζώτος σε μια βραδιά πραγματικό μάθημα για τους νέους μουσικούς και όλους τους φίλους της καλής παραδοσιακής μουσικής. Μαζί του στα κρουστά ο εξαίρετος Ανδρέας Παπάς. Μην το χάσετε!\nΓΙΩΡΓΟΣ ΑΜΑΡΑΝΤΙΔΗΣ Πόντος\nΟΓιώργος Αμαραντίδης γεννήθηκε στο Καπνοχώρι Κοζάνης. Ο πατέρας του έπαιζε επίσης λύρα και τραγουδούσε. Ξεκίνησε να παίζει στα δεκαπέντε του. Ήρθε στην Αθήνα το 1973, συνεργάστηκε με τη Δώρα Στράτου και τη Δόμνα Σαμίου. Με τη συνοδεία του Ιωάννη Εφραιμίδη στα κρουστά ανατρέχει στην παλαιότερη ποντιακή παράδοση. Μια βραδυά έμπλεη παλμού, με πυρρίχιους και σέρρα, με τικ, διπάτ και "σαράντα μήλα κόκκινα".\nΚυριακή 30 Νοεμβρίου\nORIENTAL EXPRESSION Oriental καλειδοσκόπιο\nΤό oriental όπως δεν το έχετε ξαναδεί! Με μίξεις flamenco, modern, χοροί έκστασης, τούρκικα τσιγγάνικα, βαλκανικοί ήχοι εώς και rock!!! Στις 9 μμ από το Kαλλιτεχνικό εργαστήρι "ORIENTAL EXPRESSION".\nστις 11/26/2008 03:25:00 μ.μ.\nΘρίλερ με την εκλογή αιρετού στο ΠΥΣΠΕ της Δ΄ Αθήνας\nΕρώτηση Γιώργου Αμυρά σχετικά με την ίδρυση παραρτήματος ΕΚΑΒ στα Βόρεια Τζουμέρκα .


Εκδήλωση τιμής και μνήμης στο Επταπύργιο για τους αφανείς αγωνιστές της αντιδικτατορικής πάλης - ΣΦΕΑ - Σύνδεσμος Φυλακισθέντων & Εξορισθέντων Αντιστασιακών\nΟφείλουμε ένα μεγάλο ευχαριστώ στη Διεύθυνση και όλα τα στελέχη της Εφορείας Αρχαιοτήτων Πόλης Θεσσαλονίκης για τη φιλοξενία στον ιστορικό αυτό χώρο και την έμπρακτη βοήθεια για την πραγματοποίηση της σημερινής εκδήλωσης.\nΚαλησπέρα σε όλες και όλους. Σας ευχαριστούμε από καρδιάς για τη συμμετοχή σας στην εκδήλωση μνήμης και τιμής για τους πολλούς τριγύρω μας που υπήρξαν, με διάφορους, ποικίλους και ευφάνταστους πολλές φορές τρόπους απέναντι στη δικτατορία που έφερε τη χώρα πολλά χρόνια πίσω\nΚοιτάζοντας πίσω με… δεν είναι δυνατό να περιγράψουμε τα συναισθήματα που μας ζητά το θέμα της αποψινής μας εκδήλωσης.\nΑνατρέχουμε στη νιότη μας αλλά και στην αλληλουχία κοινωνικών και πολιτικών γεγονότων στα οποία βρεθήκαμε πράττοντες. Εδώ καταφεύγουμε στην μνήμη όχι ως αντιπαράθεση στην ιστορία αλλά για να αναφερθούμε σε μικροϊστορίες που συνιστούν μια πραγματικότητα ανεξίτηλη, που στοιχειώνει σαν φάντασμα την ατομική και κοινωνική ζωή.\nΑπρίλιος του 1967, έχουν προκηρυχθεί εκλογές για το Μάιο, όμως η γνωστή ομάδα των συνταγματαρχών, το βράδυ της 20ης προς την 21η Απριλίου, θέτει σε εφαρμογή το σχέδιο «Ιέραξ 2» +20%, που σημαίνει ότι εκτός από τους αριστερούς και κομμουνιστές, θα πρέπει να συλληφθούν και επιφανή πολιτικά πρόσωπα. Η δικτατορία του Μεταξά, η Αντίσταση και ο Εμφύλιος, η πολιτική ζωή σ’ αυτή τη χώρα βοήθησε στην δημιουργία της λίστας των «επικίνδυνων και ύποπτων ατόμων». Έγιναν οι προληπτικές συλλήψεις ανδρών και γυναικών, 6509 σύμφωνα με την ανακοίνωση της Χούντας, μετά από λίγες μέρες παραμονής στα αστυνομικά τμήματα, εξορίστηκαν στον γνωστό τόπο εξορίας στο νησί Γυάρος. Οι οικογένειες δεν ενημερώθηκαν παρά ύστερα από αρκετές ημέρες. Για τις περισσότερες οικογένειες ήταν βιώματα και εμπειρίες που έκαναν τον κύκλο τους και επαναλήφθηκαν για τους ίδιους τους εξόριστους κάποιας ηλικίας που επέστρεψαν σε γνώριμους τόπους ή για νεότερα μέλη, γιούς και κόρες που οι μάνες τους τα ζούσαν τώρα για τα παιδιά τους.\nΑπαγορεύεται: μουσικές, βιβλία, σύλλογοι, σωματεία, τοποθετήθηκαν στρατιωτικοί τοποτηρητές στα νοσοκομεία, πανεπιστήμια, δημόσιες υπηρεσίες. Αλλά, και συγκέντρωση ατόμων περισσότεροι των τριών, καθώς επίσης και η φιλοξενία οποιουδήποτε ατόμου στο σπίτι, χωρίς την δήλωση στην αστυνομία. Με λίγα λόγια καθόρισαν λεπτομέρειες της καθημερινής προσωπικής και οικογενειακής ζωής των πολιτών αυτής της χώρας. Και επειδή η ενοχή και ο χαρακτηρισμός του «επικίνδυνου» συμπεριλαμβάνει όλη την οικογένεια, κατά πολιτική και ιστορική παράδοση της χώρας μας τα χρόνια εκείνα, τα σπίτια και τα μέλη της οικογένειας των συλληφθέντων ήταν υπό παρακολούθηση. Έτσι, απομονώθηκαν κοινωνικά, από γείτονες, φίλους και συγγενείς, έχασαν τη δουλειά τους, τα μικρότερα αδέλφια στιγματίστηκαν στα σχολεία, αποκλείστηκαν από το Πανεπιστήμιο. Ήταν οι παράπλευρες απώλειες; Συγγενείς καλούνταν στην ασφάλεια δια υπόθεσίν τους γιατί επισκέφθηκαν τη θεία τους της οποίας ο γαμπρός ήταν εξόριστος, ή διότι η θεία έγραψε ένα τρυφερό γράμμα στον άνδρα της ανηψιάς της που ήταν εξόριστος. Ήταν οι γονείς, οι αδελφές, οι σύζυγοι και οι αρραβωνιαστικιές να αντιστέκονται στις ενοχλήσεις, τις απειλές και τις προσβολές. Μέσα στο φόβο και τις αγωνίες των οικογενειών, υπήρξαν και περιστατικά που ύστερα από τόσα χρόνια προκαλούν θυμηδία. Σε ένα σπίτι που είχε γιό εξόριστο, υπήρχε η καθιερωμένη παρακολούθηση, ίδια ερώτηση και απειλή επί σειρά ημερών καθώς ο άνθρωπος ήταν σίγουρος ότι υπήρχε και δεύτερος άνδρας εκτός από τον πατέρα στο σπίτι, γιατί το βραδάκι παίζουν τάβλι, ακούγονται τα ζάρια. Η μητέρα εξήγησε ότι εκείνη, η ίδια και ο σύζυγός της παίζουν τάβλι. Το τάβλι δεν είναι γυναικείο σπορ, διαπίστωσε μόνος, δεν ενόχλησε για τα ζάρια. Έχει σημασία να πούμε ότι όταν έγινε γιαγιά, εκείνη η μητέρα, έμαθε σε όλα τα εγγόνια της, αγόρια και κορίτσια να παίζουν τάβλι!\nΤο αφήγημα που προσέφερε η 21η Απριλίου ήταν ένα «άχρονο-ιστορικό κιτς» στο οποίο συμφύρονταν παραστάσεις της αρχαίας και νεώτερης παράδοσης, αποκομμένες από την ιστορικό τους περιεχόμενο. Η υπερτροφία της μνήμης με άπειρες επετείους και πομπώδεις εορτασμούς χωρίς συνεκτικό περιεχόμενο εκφράζει την αγωνία του καθεστώτος να συγκροτήσει ταυτότητες στο πλαίσιο της αποκλειστική ηγεμονίας του παρόντος, καθώς δεν καταφέρνει να εμπνεύσει τίποτε για το μέλλον. Δημιουργεί σωματεία, φοιτητικές οργανώσεις (η διορισμένη ΦΕΑΠΘ έχει δική της εκπομπή στο σταθμό της ΥΕΝΕΔ) και δίνει έμφαση στα συνέδρια των αποδήμων κυρίως από την Αμερική, τα οποία καθοδηγεί. Αποπειράται να δημιουργήσει οργάνωση νεολαίας κατά τα πρότυπα της ΕΟΝ του Μεταξά, τους Άλκιμους. Επρόκειτο για τη δημιουργία μιας στρατιωτικού τύπου νεολαίας, που θα ασπαζόταν τα παρανοϊκά ιδεώδη και θα αποτελούσε-όπως οι χουντικοί ήλπιζαν-γερό θεμέλιο για το μέλλον. Πολλές οικογένειες έστελναν τα παιδιά τους στους προσκόπους για να αποφύγουν τους Άλκιμους, αλλά αρχηγός των προσκόπων φέρονταν ο βασιλιάς τον οποίο δεν ήθελαν οι χουντικοί. Όσον αφορά στη αγωγή των νέων, ο μακρυμάλλης ήταν ύποπτος για εγκληματική πράξη, αφού το μακρύ μαλλί εθεωρείτο «μεταμφίεσις». Στις ύποπτες συμπεριφορές έμπαινε ακόμα και το μπλουτζήν στις γυναίκες. Η «ανδρική περισκελίδα» έδειχνε «λεσβιάζουσα ροπή». Τα κορίτσια που φόραγαν παντελόνια ήταν εξίσου ύποπτα με τα μακρυμάλλικα αγόρια. «Κοσμιότης και ευπρέπεια πρέπει να διακρίνουν την μαθητιώσαν νεολαίαν» απαγορεύονται τα μακρυά μαλλιά και οι μίνι φούστες.\nΥπάρχει λογοκρισία στις εφημερίδες, τα περιοδικά, τα θεατρικά και τα κινηματογραφικά έργα, ενώ η θεματογραφία που κυριαρχεί στα επίκαιρα της απριλιανής χούντας είναι οι εκδηλώσεις στα στρατόπεδα, οι περιοδείες των πρωτεργατών του καθεστώτος, οι επιδείξεις μόδας, η ολυμπιάδα τραγουδιού, το ποδόσφαιρο. Όσο για την καθημερινή ζωή των δικτατόρων είναι ενδεικτικές οι πληροφορίες που δίνει η Ντέλα Ρουφογάλη Ρούνικ στο βιβλίο της ‘Να γιατί…’ όπου περιγράφει με λεπτομέρειες τη ζωή της με τον Ρουφογάλη επικεφαλή της κρατικής υπηρεσίας πληροφοριών. «Στη καθημερινή μας ζωή, ο Μιχάλης πηγαίνει αργά στο γραφείο, γυρίζει αργά, κοιμάται λίγο και τα βράδυα βγαίνουμε με μικρές παρέες σε ταβερνάκια ή πάμε στα μπουζούκια. Εκεί, οι μαγαζάτορες, τα γκαρσόνια και οι καλλιτέχνες τον υποδέχονται με εμφανή χαρά. Πετάει λουλούδια, ξοδεύει χρήματα….» Σε άλλο σημείο περιγράφει τους αρραβώνες τους….Την επόμενη βδομάδα, καινούργια δώρα, καινούργιες ανθοδέσμες, φρέσκα ψάρια από όλα τα νησιά της Ελλάδας, κούτες με το καλύτερο χαβιάρι της Περσίας και παγωμένα καβούρια από την Αλάσκα καταφθάνουν στο σπίτι. Δεν ξέρω τι να τα κάνω. Γεμίζω μια βαλίτσα με όλες τις σπάνιες λιχουδιές και πηγαίνω στη Βέροια. Εκεί έρχονται πολλοί να με δουν. Γνωστοί και άγνωστοι. Ο πατέρας μου μου δίνει πακέτο τα σημειωματάκια με τα ρουσφέτια που ζητούσαν οι γνωστοί του….. Φεύγοντας, αφού έχω ταΐσει όλο το χαβιάρι της Κασπίας στα γατάκια της γειτονιάς γιατί κανείς άλλος δεν το άγγιξε…..»\nΚαι ενώ η χούντα προσπαθούσε να εδραιώσει την εξουσία της, καταζητούμενοι της ασφάλειας αναζητούν χώρο φιλοξενίας, βρίσκονται τολμηρές και τολμηροί να τους φιλοξενήσουν, πολλοί δεν το είπαν ποτέ, άλλοι κρατήθηκαν κάποιο καιρό και αφέθηκαν ελεύθεροι χωρίς να τους ευχαριστήσουμε ποτέ. Φίλοι και γνωστοί φρόντιζαν διακριτικά να στείλουν δέματα να ενισχύσουν οικογένειες. Οι περισσότεροι θέλησαν να μείνουν αφανείς. Εκπαιδευτικοί, πανεπιστημιακοί, δημόσιοι υπάλληλοι εκδιώχθηκαν από τις υπηρεσίες τους.\nΚαι όταν δημιουργήθηκαν οι αντιστασιακές οργανώσεις και άρχισε το κυνήγι των «εγκληματιών», οι οικογένειες του Χαλκίδη και του Τσαρουχά βρήκαν το κουράγιο να κηδέψουν τους δικούς. Σε πολλά αστυνομικά τμήματα ακόμη θα αντιλαλεί η επίμονη φωνή κάποιας μάνας «Θέλω να δω το παιδί μου. Που έχετε το παιδί μου». Πολλές μάνες, αδελφές, σύζυγοι πήρανε τα ματωμένα ρούχα των δικών τους από τους τόπους βασανιστηρίων. Η Γεωργία Δεληγιάννη Αναστασιάδη, ποιήτρια και δημοσιογράφος, όταν η Απριλιανή χούντα της παρέδωσε τα αιματοβαμμένα ρούχα του άγρια βασανισμένου γιού της, του Σωτήρη έγραψε τους στίχους για το τραγούδι «ο Θρήνος της Μάνας» που μελοποίησε ο Μίκης Θεοδωράκης\nΑφανής είναι και ο μοίραρχος σε κάποιο αστυνομικό τμήμα που πέταξε μια εφημερίδα μέσα σε ένα κελί όταν δημοσιεύτηκε η απόπειρα δολοφονίας του Παπαδόπουλου από τον Παναγούλη, και ο φύλακας κύριος Αντώνης όταν πρόσφερε ένα μπουκαλάκι κονιάκ στο παγωμένο κρατητήριο την ημέρα της γιορτής του ή άνοιγε την πόρτα της απομόνωσης όταν δεν ήταν άλλοι εκεί με την προτροπή ‘βγες λίγο να σε δει ο ήλιος, τόσους μήνες στα σκοτεινά’.\nΚαι ενώ ο πρωθυπουργός κύριος Γεώργιος Παπαδόπουλος, αφού διαβεβαίωσε τους εκπροσώπους της κοινής γνώμης ότι αι συνθήκαι εις την χώραν μας θα εξακολουθήσουν να είναι η ηρεμία, η τάξις, η ασφάλεια, η ευτυχία, η χαρά, και ότι τα σύνορα είναι ανοικτά δια τους ξένους οι οποίοι θέλουν να διέλθουν τα διακοπάς των εις την Ελλάδα…\nΚαι, ομιλών προς τους καθηγητάς του ΑΠΘ τονίζει τα εξής «Δεν πάσχομεν σήμερον από την πενίαν, δεν πάσχομεν από κοινωνικήν αναρχίαν. Πάσχομεν από την αδυναμίαν να επιβληθή το πνεύμα επί της ύλης εις τον τόπον αυτόν ως κατευθυντήριος δύναμις των ενεργειών και των δραστηριοτήτων του ατόμου. Εσείς κρατάτε εις τας χείρας σας την νεότητα και πλάθετε το νέον δυναμικόν του έθνους. Δώσατε λοιπόν εις την νεότητα ιδανικά».\nΌταν οι φοιτητές και οι φοιτήτριες συλλαμβάνονται και βασανίζονται με επιστημονικά βασανιστήρια στις εγκαταστάσεις της ΚΥΠ και στη συνέχεια δικάζονται και καταδικάζονται σε βαριές ποινές στα Έκτακτα Στρατοδικεία, η Σύγκλητος του ΑΠΘ συνεδριάζει και οι καθηγητές μαζί με τον κυβερνητικό επίτροπο υπογράφουν την δια παντός αποβολή από το Πανεπιστήμιο όλων των καταδικασμένων. Και ενώ στο στρατοδικείο ο στρατοδίκης μας υπενθύμιζε πως ανεξάρτητα από τα τεκμήρια παραπομπής είμαστε ένοχοι γιατί πρέπει να γνωρίζουμε ότι και η σκέψις δικάζεται, φοιτητές κλήθηκαν να παρουσιαστούν στη σύγκλητο, όταν αποφυλακίσθηκαν και αιτήθηκαν την άρση της ποινής, συγκλητικοί καθηγητές ρώτησαν αν θα ξανακάνουν ό,τι έκαναν και δικάστηκαν. Η απάντηση ήταν «κάτω από τις ίδιες συνθήκες με τον ίδιο τρόπο θα αντιδρούσα», ο σχολιασμός ήταν «είστε αμετανόητοι»\nΚαι αφού οι φοιτηταί έλαβαν τα ιδανικά που παρότρυνε ο Παπαδόπουλος να πάρουν από τους καθηγητάς τους στο Πανεπιστήμιον, και με τον Μαρκεζίνη η χούντα ήθελε να συγκροτήσει το δικό της σύνταγμα, άρχισαν να σχηματίζουν συλλόγους οι φοιτητές στα Πανεπιστήμια, μέχρι την εξέγερση στο Πολυτεχνείο. Πολύς κόσμος στάθηκε με χίλιους τρόπους κοντά στους φοιτητές. Ανώνυμοι και αφανείς πολίτες πρόσφεραν κάθε είδους βοήθεια και προστασία.\nΟ Διεθνής Ερυθρός Σταυρός, η Διεθνής Αμνηστία, τεκμηριώνουν τις πληροφορίες που έχουν για τα φριχτά βασανιστήρια που υποβάλλονται οι πολίτες που συλλαμβάνονται για πολιτική δράση ενάντια στη χούντα, υπόλογοι στους Ευρωπαϊκούς φορείς, σε οικονομική υποχώρηση, έχουμε τη χούντα του Ιωαννίδη αυτή τη φορά και το πραξικόπημα στην Κύπρο με απόπειρα δολοφονίας του Μακαρίου. Ο Μακάριος σώζεται αλλά η Κύπρος έχει πια χωριστεί στα δύο, έχει ακόμη ανοιχτές πληγές, αναζητούν ακόμη ελληνοκύπριους και τουρκοκύπριους αγνοουμένους, προσπαθεί σχεδόν μισό αιώνα να γίνει μια ενιαία Κύπρος.\nΟι ιστορικοί συζητούν για την ιδιαιτερότητα της μνήμης των υποκειμένων των ιστορικών γεγονότων, για το τραύμα του βιώματος και την εγκυρότητα της αφήγησης. Δεν θα τοποθετηθούμε σε αυτή τη συζήτηση, αλλά πιστεύουμε ότι για όσους έζησαν εκείνη την περίοδο άμεσα ή έμμεσα ως κοντινός περίγυρος τα γεγονότα δεν τα αφηγούνται ως έναν αστικό μύθο προσθέτοντας ανεκδοτολογικά περιστατικά.\nΔε βασάνιζαν μόνο το σώμα των κρατουμένων, προσπαθούσαν να βασανίσουν την ψυχή, να προσβάλουν την αξιοπρέπειά τουs. Και οι κρατούμενοι ήταν αποφασισμένοι να διαχειρίζονταν με τον ένα ή τον άλλο τρόπο τις συνθήκες. Για τους γονείς, για τις μάνες συνήθως, οι προσβλητικές και υβριστικές εκφράσεις για τα παιδιά τους, και η προσπάθεια να τις ενοχοποιήσουν γιατί δεν «διαπαιδαγώγησαν» σωστά τα παιδιά τους ήταν ένα διπλό βάσανο.\nΕΥΧΑΡΙΣΤΗΡΙΟ Αξιότιμε κ.\nΚυρία Υπουργέ, Μαζί με τι


Eden Beach Resort | Αθηναϊκή Ριβιέρα\nΣε μια προνομιακή τοποθεσία στις ακτές της Αθήνας, το Eden Beach Resort προσφέρει σύγχρονη διαμονή και φιλικές υπηρεσίες μόλις μια ανάσα από τα κυριότερα αξιοθέατα της πόλης. Συνδυάζοντας την εύκολη προσβασιμότητα στο ιστορικό κέντρο και σε όλα τα υπόλοιπα μέρη ενδιαφέροντος στην Αττικής με την αίσθηση της απόλυτης γαλήνης σε ένα ειδυλλιακό μέρος, το Eden Beach Resort είναι πραγματικά ο ιδανικός προορισμός διακοπών!\nΤο Eden Beach Resort Hotel προσφέρει σύγχρονες εγκαταστάσεις σε πλήρως λειτουργικά και άνετα δωμάτια. Από το ιδιωτικό τους μπαλκόνι, οι επισκέπτες απολαμβάνουν ανεμπόδιστη θέα στην Αθηναϊκή Ριβιέρα, τη φύση και τον μακρινό ορίζοντα. Επιλέξτε ανάμεσα στους διαφόρους τύπους δωματίων (Standard, Superior και Family), ανάλογα με τις ανάγκες και τις επιθυμίες σας. Θαυμάστε τον Πόρο και την Αίγινα, καθώς και τις δαντελωτές ακτές της Πελοποννήσου που αχνοφαίνονται από μακριά, σε μια υπέροχη εμπειρία διακοπών στο Eden Beach Resort!\nΣτην καρδιά ενός πλούσιου πευκοδάσους, το Eden Beach προσφέρει άμεση πρόσβαση σε έναν απομονωμένο κόλπο. Στη μέση της παραλίας βρίσκεται ένας επιβλητικός βράχος, από όπου έχει πάρει το όνομά της ολόκληρη η περιοχή (Μαύρο Λιθάρι). Ένα παραθαλάσσιο θαύμα ξετυλίγεται μπροστά στα μάτια σας, καθώς βουτάτε στα δροσερά νερά ή απολαμβάνετε τον ζεστό ήλιο της Μεσογείου. Και για όσους αποζητούν μια απόλυτα χαλαρωτική ατμόσφαιρα, η ευρύχωρη εξωτερική πισίνα αποτελεί το ιδανικό σκηνικό για ξένοιαστες βουτιές και δροσιστικά κοκτέιλ.\nΕξερευνήστε τον πολιτισμό και την ιστορία της Αθήνας από το ιδανικό μέρος δίπλα στην παραλία. Ένας υπέροχος συνδυασμός ανεπιτήδευτης φιλοξενίας, αυθεντικής φυσικής ομορφιάς και εξαιρετικής προσβασιμότητας σε όλα τα αξιοθέατα της Αττικής – ένα ειδυλλιακό παραλιακό θέρετρο όπου τα όνειρα ζωντανεύουν!\n20 χμ από το Ναό του Ποσειδώνα (Ακρωτήρι Σούνιο)\n25 χμ από τον Διεθνή Αερολιμένα Αθηνών (AIA)\n47 χμ από το Ιστορικό Κέντρο της Αθήνας\n30 χμ από το Λιμάνι του Λαυρίου\n20 χμ από το σύγχρονο οδικό δίκτυο της Αττικής (Αττική Οδός), που διευκολύνει την πρόσβαση στα βόρεια και νότια (Πελοπόννησος) της χώρας\nΓευτείτε την Φρεσκάδα Δίπλα στη Θάλασσα\nΑπολαύστε τον συνδυασμό διεθνούς και Ελληνικής κουζίνας που προσφέρει ο Executive Chef Σωτήρης Παξιμαδάς, σε κάποιο από τα εστιατόρια με μαγευτική θέα.\nΔιασκέδαση με Στυλ Ελληνικό!\nΣτιγμές Χαλάρωσης σε Ένα Ειδυλλιακό Μέρος\nΈνα Γευστικό Ταξίδι στην Μεσόγειο\nΜαγευτικό Ηλιοβασίλεμα & Κρυστάλλινα Νερά\nχαρούμενα παιδιά, ήρεμοι γονείς\nMINI CLUB ΓΙΑ ΠΑΙΔΙΑ\nΗ διασκέδαση των παιδιών αποτελεί προτεραιότητα στο Eden beach. Αφήστε τα να ανακαλύψουν τη χαρά του παιχνιδιού μέσα από καθημερινές ψυχαγωγικές δραστηριότητες σε οργανωμένους χώρους παιχνιδιού, πάντοτε υπό την επίβλεψη εκπαιδευμένου και έμπειρου προσωπικού.\n47ο χλμ Λεωφ. Αθηνών Σούνιου\nΑνάβυσσος - Ελλάδα\nΤηλ: +30 22910 60031\n© 2017 Eden Beach Hotel. All rights reserved.


MEdIES - Know, feel, act! to stop marine litter-GR publication\nKnow, feel, act! to stop marine litter-GR publication\nΜΑΘΕ ΝΙΩΣΕ ΔΡΑΣΕ! ΜΑΖΙ ΓΙΑ ΘΑΛΑΣΣΕΣ ΧΩΡΙΣ ΣΚΟΥΠΙΔΙΑ\nΣχέδια μαθήματος και δραστηριότητες\nΤο ζήτημα των θαλάσσιων απορριμμάτων, δηλαδή κάθε ανθεκτικού στερεού υλικού που πετιέται ή εγκαταλείπεται σε θάλασσες και ακτές, αποτελεί μια ολοένα αυξανόμενη απειλή για το περιβάλλον, την υγεία και την ασφάλεια, και τη ζωή μας γενικότερα. Όπως φανερώνει και ο τίτλος του, το εκπαιδευτικό υλικό «ΜΑΘΕ, ΝΙΩΣΕ ΔΡΑΣΕ! Μαζί για θάλασσες χωρίς σκουπίδια» προετοιμάστηκε για να ενημερώσει, να ευαισθητοποιήσει και να διευκολύνει τους Ευρωπαίους εκπαιδευτικούς και μαθητές να αναλάβουν δράση για την αντιμετώπιση του προβλήματος.\nΑποτελεί προϊόν του Ευρωπαϊκού Προγράμματος MARLISCO, στη διάρκεια του οποίου πρόκειται έχει μεταφραστεί και εφαρμοστεί στις 15 χώρες εταίρους. Βρείτε εδώ το υλικό στα αγγλικά, γαλλικά, ιταλικά και πολλές ακόμη γλώσσες.\nΑν και ο αρχικός σχεδιασμός προέβλεπε μόνο ηλεκτρονική αναπαραγωγή της έκδοσης, στην Ελληνική γλώσσα το υλικό εκτυπώθηκε σε 1000 αντίτυπα χάρη στη ευγενική χορηγία της Coca Cola και ειδικότερα του Προγράμματος Αποστολή Νερό.\nΤο υλικό περιέχει 17 σχέδια μαθήματος και δραστηριότητες και φύλλα εργασίας που εξετάζουν τα χαρακτηριστικά, τις πηγές, τις επιπτώσεις και τους πιθανούς τρόπους αντιμετώπισης των θαλάσσιων απορριμμάτων. Έχει σχεδιαστεί για να εφαρμόζεται κυρίως σε μαθητές ηλικίας 10-15 ετών και μπορεί να χρησιμοποιηθεί εξίσου εντός και εκτός του επίσημου σχολικού συστήματος, στο πλαίσιο της μη τυπικής εκπαίδευσης.\nΤο υλικό περιλαμβάνει "Σημειώσεις για τον εκπαιδευτή": μια εισαγωγική ενότητα που περιέχει πρακτικές συμβουλές και μεθοδολογικές κατευθυντήριες γραμμές που μπορεί να στηρίξουν τον εκπαιδευτή στην υλοποίηση των δραστηριοτήτων με τους μαθητές.\nΚατεβάστε εδώ τις "Σημειώσεις για τον εκπαιδευτή"\nΤο υλικό απαρτίζεται από τις ακόλουθες τέσσερις βασικές ενότητες:\nΕΝΟΤΗΤΑ A: ΓΝΩΡΙΖΟΥΜΕ ΤΑ ΘΑΛΑΣΣΙΑ ΑΠΟΡΡΙΜΜΑΤΑ. Στην ενότητα αυτή οι μαθητές εισάγονται στις διαφορετικές κατηγορίες και στα χαρακτηριστικά των απορριμμάτων μέσα από τις εξής δραστηριότητες:\nA1. Αναγνωρίζουμε και κατηγοριοποιούμε τα θαλάσσια απορρίμματα\nA2. Πειράματα με απορρίμματα\nA3. Στα ίχνη των θαλάσσιων απορριμμάτων\nA4. Μαντεύουμε την πρώτη δεκάδα\nΚατεβάστε εδώ την ΕΝΟΤΗΤΑ A: ΓΝΩΡΙΖΟΥΜΕ ΤΑ ΘΑΛΑΣΣΙΑ ΑΠΟΡΡΙΜΜΑΤΑ\nΕΝΟΤΗΤΑ B: ΧΕΡΣΑΙΕΣ & ΘΑΛΑΣΣΙΕΣ ΠΗΓΕΣ. Στην ενότητα αυτή οι μαθητές εξετάζουν τους τρόπους με τους οποίους τα απορρίμματα εισέρχονται στο θαλάσσιο περιβάλλον και διερευνούν τις διαφορές στις διάφορες περιοχές ανά τον κόσμο μέσα από τις δραστηριότητες:\nΒ1. Όσα δεν «πιάνει» το μάτι…\nB2. Οι πηγές των θαλάσσιων απορριμμάτων\nB3. Βουτάμε βαθιά στον Τύπο\nB4. Μελετάμε συνήθειες, αντιλήψεις και στάσεις\nΚατεβάστε εδώ την ΕΝΟΤΗΤΑ B: ΧΕΡΣΑΙΕΣ & ΘΑΛΑΣΣΙΕΣ ΠΗΓΕΣ\nΕΝΟΤΗΤΑ Γ: ΟΙ ΕΠΙΠΤΩΣΕΙΣ. Οι μαθητές διερευνούν τις επιπτώσεις των θαλάσσιων απορριμμάτων στους οργανισμούς,στα οικοσυστήματα και στις κοινωνίες μέσα από τις εξής δραστηριότητες:\nΓ2. Αν ήμουν… θαλασσοπούλι\nΓ3. Πόσο επιβλαβή είναι τα απορρίμματα;\nΓ4. Πόσο μας κοστίζουν τα θαλάσσια απορρίμματα;\nΚατεβάστε εδώ την ΕΝΟΤΗΤΑ Γ: ΟΙ ΕΠΙΠΤΩΣΕΙΣ\nΕΝΟΤΗΤΑ Δ: ΣΕ ΑΝΑΖΗΤΗΣΗ ΛΥΣΕΩΝ. Οι μαθητές εξετάζουν τρόπους πρόληψης και αντιμετώπισης της θαλάσσιας ρύπανσης από απορρίμματα, τόσο σε ατομικό όσο και συλλογικό επίπεδο, και αναλαμβάνουν δράση «για θάλασσες χωρίς σκουπίδια», στις εξής δραστηριότητες:\nΔ1. Πολιτικές ενάντια στα θαλάσσια απορρίμματα\nΔ2. Οραματιζόμαστε το μέλλον\nΔ3. Ευκαιρία να αλλάξουμε\nΔ4. Συμμετέχουμε σε κοινές δράσεις\nΔ5. Αναλαμβάνουμε μια εκστρατεία\nΚατεβάστε εδώ την ΕΝΟΤΗΤΑ Δ: ΣΕ ΑΝΑΖΗΤΗΣΗ ΛΥΣΕΩΝ\nΥπάρχει και η επιλογή να κατεβάστε εδώ ολόκληρο το υλικό «ΜΑΘΕ, ΝΙΩΣΕ ΔΡΑΣΕ! Μαζί για θάλασσες χωρίς σκουπίδια»


Μεγάλη επιχείρηση της Αστυνομίας για την σύλληψη των δραστών\nΣτη σύλληψη έξι ατόμων για την επίθεση με μαχαίρι και κατσούνες σε βάρος του Αμερικανού, υπαλλήλου της ΝΑΤΟίκής Βάσης της Σούδας, πριν από λίγο καιρό στις Ασίτες, προχώρησαν χθες οι αστυνομικοί που συμμετείχαν σε μεγάλη αστυνομική επιχείρηση στην ενδοχώρα του νομού Ηρακλείου.\nΈξι από τους επτά είναι νεαροί, ενώ ανάμεσά τους είναι δύο ανήλικοι. Επίσης συνελήφθη και ο γονιός ενός εξ’ αυτών που διώκεται για παραμέληση εποπτείας ανηλίκου. Ένας 20χρονος από την Αγία Βαρβάρα φέρεται να είναι αυτός που μαχαίρωσε τον Αμερικανό και οι υπόλοιποι κατηγορούνται για συνέργεια στην επίθεση.\nΣήμερα, ο εισαγγελέας υπηρεσίας άσκησε ποινική δίωξη για απόπειρα ανθρωποκτονίας κατά συναυτουργία στους τρεις συλληφθέντες από τους έξι συνολικά που εμπλέκονται στην υπόθεση της δολοφονική επίθεση σε βάρος του Αμερικανού.\nΚαι οι τρεις που έχουν συλληφθεί με την αυτόφωρη διαδικασία θα απολογηθούν αύριο το μεσημέρι στην ανακρίτρια Ηρακλείου.


Νίκος Γκάλης - ένας ζωντανός θρύλος του αθλητισμού | goTHESS.gr Top\nΔεν υπάρχουν πολλές λέξεις (αν υπάρχουν) που μπορούν να περιγράψουν το μεγαλείο του Νίκου Γκάλη. Θαυμασμός, παράδειγμα προς μίμηση.\nΟ Νίκος Γκάλης γεννήθηκε στις 23 Ιουλίου στο Νιου Τζέρσεϊ των ΗΠΑ. Ως μικρό παιδί του άρεσε κυρίως η πυγμαχία, από την οποία και ξεκίνησε τον αθλητισμό. Γρήγορα όμως στράφηκε προς το μπάσκετ. Το 1975 αποφάσισε να κάνει το μεγάλο βήμα, μεταπηδώντας στο καθολικό πανεπιστήμιο Σίτον Χολ, το οποίο φημίζεται για την εξαιρετική ομάδα μπάσκετ που διαθέτει. Το 1979 επιλέχθηκε από τους Μπόστον Σέλτικς μόλις στον τρίτο γύρο της γνωστής διαδικασίας draft, απ΄ όπου οι ομάδες διαλέγουν παίκτες από τα κολέγια των ΗΠΑ για να τους εξελίξουν μετέπειτα ως τους μελλοντικούς σούπερσταρς του θεσμού. Η παρουσία του στην Αμερική όμως ήταν, όπως αποδείχθηκε, πολύ σύντομη καθώς το καλοκαίρι του ίδιου χρόνου Παναθηναϊκός και Ολυμπιακός έδειξαν έμπρακτο ενδιαφέρον για την απόκτησή του. Ο ίδιος όμως αποφάσισε να ενταχθεί στο έμψυχο δυναμικό του Άρη, ο οποίος ήταν πρωταθλητής Ελλάδος εκείνη την χρονιά.\nΟι πρώτες τρεις χρονιές στον Άρη πέρασαν γρήγορα, καθώς ούτε η ομάδα, μήτε ο παίκτης κέρδισαν κάποιο τίτλο, μέχρι το 1983, όπου ο Άρης κατέκτησε το τρόπαιο του πρωταθλητή Ελλάδος. Το καλοκαίρι του 1984 ο Άρης προχώρησε σε μια μεταγραφή μεγατόνων, μια μεταγραφή η οποία θα άλλαζε τις ισσοροπίες στο ελληνικό μπάσκετ. Με την απόκτηση του Παναγιώτη Γιαννάκη, ο Άρης είχε ένα δίδυμο "φωτιά", ένα δίδυμο που νόμιζε κανείς πως μπορεί να καταφέρει τα πάντα μόνο του, χωρίς καμιά βοήθεια από κανέναν και τίποτα. Το 1985, ο Άρης έκανε το νταμπλ, κατακτώντας αμφότερα Κύπελλο και Πρωτάθλημα Ελλάδος.\nΤο 1986 ο Γκάλης κατέκτησε ένα ακόμα πρωτάθλημα, ενώ αναδείχθηκε και πρώτος σκόρερ στο Μουντομπάσκετ της ίδιας χρονιάς, το οποίο ήταν το πρώτο που συμμετείχε η χώρα μας. Το 1987, εκτός από το ότι ο Γκάλης κατέκτησε το δεύτερό του νταμπλ με τον Άρη, έγινε το απίθανο. Το έπος. Η Ελλάδα κατέκτησε τον τίτλο του Πρωταθλητή Ευρώπης, και μάλιστα ως διοργανώτρια χώρα. Ακόμη, ο Νίκος Γκάλης βγήκε πρώτος σκόρερ της διοργάνωσης. Τα 1988, 1989 και 1990 ο Άρης κατέκτησε 3 νταμπλ. Το καλοκαίρι του 1989 η Ελλάδα κατέκτησε το αργυρό μετάλλιο στο Ευρωμπάσκετ, πάντα με τη βοήθεια του Ελληνοαμερικανού. Το 1991 ο Γκάλης κατέκτησε το τελευταίο του πρωτάθλημα Ελλάδος, ενώ αναδείχθηκε και πρώτος σκόρερ στο Ευρωμπάσκετ του ίδιου χρόνου. Το 1992 πρόσθεσε στη συλλογή των τροπαίων του το Κύπελλο Ελλάδας. Το 1992, όμως, έμελλε να είναι η τελευταία του χρονιά με τα κιτρινόμαυρα.\nΣτον Παναθηναϊκό δεν άργησε να πάρει μπρος, κάτι που συνέβη με τον Άρη. Το 1993 κατέκτησε το Κύπελλο Ελλάδος, ενώ ο αντίπαλος στον τελικό ήταν ο Άρης! Το 1994 ο Γκάλης οδήγησε τον Παναθηναϊκό σε μια από τις μεγαλύτερες διακρίσεις του σε ευρωπαϊκό επίπεδο. Κατέκτησε την 3η θέση στο Ευρωπαϊκό Πρωτάθλημα, ενώ ο ίδιος έγινε για δεύτερη φορά στην καριέρα του τριταθλητής Ευρώπης. Την επόμενη σεζόν η ομάδα απέκτησε τον Παναγιώτη Γιαννάκη και η ομάδα έθεσε ως στόχο τον τίτλο του Πρωταθλητή Ευρώπης. Το ομαδικό πνεύμα, όμως, έλειπε από εκείνη την ομάδα και έτσι ο πολυπόθητος αυτός τίτλος δεν ήρθε ποτέ. Και έτσι ξέσπασε μια διαμάχη ανάμεσα στον Γκάλη και στον τότε προπονητή της ομάδας, Κώστα Πολίτη. Συγκεκριμένα, ο Γκάλης διαμαρτυρότανε για τον περιορισμένο χρόνο συμμετοχής τον οποίο είχε. Ο Παύλος Γιαννακόπουλος προσπάθησε με πολλές ενέργειες, όπως την αλλαγή προπονητή, να τον επαναφέρει στην ομάδα, αλλά δεν τα κατάφερε. Έτσι, ο θρύλος Νίκος Γκάλης αποφάσισε να σταματήσει την καριέρα του, το 1995.\nΣήμερα η προσφορά του Νίκου Γκάλη έχει τιμηθεί με διάφορους τρόπους. Η σημαντικότερη διάκρισή του ήταν το 2013, όταν η ΚΑΕ Άρης διοργάνωσε μια ειδική εκδήλωση προς τιμή του. Σε αυτή παρευρέθηκαν μεγάλοι αστέρες του μπάσκετ, ενώ στο πλαίσιο της εκδήλωσης έγινε ένα παιχνίδι ανάμεσα στον Άρη και στη Λιμόζ.\nΕίναι, πραγματικά, ένας θρύλος του Ελληνικού αθλητισμού.


Έχετε δει γάτα μεθυσμένη; Κι όμως δείτε το βίντεο που ακολουθεί!\nΤρώει χαρτί υγείας οταν την πιάνουν λιγούρες...\nΑπίστευτο και όμως αληθινό αυτό που συμβαίνει στην Κίνα...Η δουλειά όμως αυτών των κύριων με τα μπλέ,αυτή είναι...Να σπρώχνουν...Δείτε το:\nΤην έθαψαν ζωντανή...\nΟι αρχές της χώρας διεξάγουν έρευνες για το ποιος φταίει για τη λάθος διάγνωση που την… πέθανε μια ώρα νωρίτερα!\nΑπό την πλευρά τους οι γιατροί ισχυρίζονται ότι η γυναίκα, που πήγε στο νοσοκομείο με βουλωμένες αρτηρίες, δεν είχε κανένα σημάδι ζωής\n«Είμαστε πανευτυχείς που η μητέρα μου είναι ζωντανοί αλλά στεναχωριόμαστε για την ασέβεια που έδειξαν στο πρόσωπό της. Δεν έχουμε αποφασίσει ακόμα να θα καταθέσουμε αγωγή κατά του νοσοκομείου. Η μητέρα μου είναι σε μονάδα εντατικής θεραπείας και προσευχόμαστε η κατάσταση της υγείας της να βελτιωθεί άμεσα», είπε στην Telegraph η κόρη της 88χρονης, Custodia Amancio.\nΤο βίντεο της ημέρας-Χελώνα πάει βόλτα μια γάτα με το καβούκι της!\nΗ καημένη η χελώνα πρέπει να ζορίστηκε πολύ για να μεταφέρει τη γάτα η οποία πολύ… cool στεκόταν πάνω στο ζώο!Δείτε το βίντεο!\nΑνέβηκε από dubbit13. - Ανακαλύψτε κι άλλα βίντεο με ζώα.\nΟχι στο μίνι λόγω...καιρού\nΤους χειμερινούς μήνες είναι κοινό θέαμα στα πάρτι οι νέες γυναίκες να εμφανίζονται σχεδόν ημίγυμνες.\nΤώρα όμως η αστυνομία στο Νορθάμπερλαντ προειδοποιεί τις νεαρές βρετανές να λαμβάνουν υπόψη τους τις καιρικές συνθήκες πριν ντυθούν για να βγουν έξω.\nΤεράστιος ποντικός 6 κιλών στον ποταμό Έβρο\nΔΕΙΤΕ: Επιτέθηκε μέχρι και σε σκυλιά\nΣτην Αδριανούπολη, στις τουρκικές όχθες του ποταμού Έβρου τα σκυλιά σκότωσαν ποντικό μήκους 80 εκατοστών και βάρους 6 κιλών! Έγινε γνωστό ότι το ποντίκι που προκαλεί έκπληξη σε όσους το βλέπουν έχει ουρά μήκους 35 εκατοστών και δόντια 2 εκατοστών.\nΟ Αχμέτ Γιλμάζ που δουλεύει ως διευθυντής σε εργοτάξιο αμμοληψίας λέει: « Τις πρωινές ώρες όταν ήρθα είδα τα σκυλιά να κυνηγάνε ένα ζώο.\nΠρόσεξα ότι επρόκειτο για ένα ποντίκι. Τα σκυλιά το σκότωσαν. Ο ποντικός δεν το έβαζε κάτω και επιτίθετο στα σκυλιά. Θέλω να εξεταστεί αυτό το ζώο, κοιτάξτε τα δόντια του, δεν ξέρω πόσων χρονών είναι αλλά φαίνεται πολύ ηλικιωμένο ζώο. Ο καθένας φοβάται ένα τέτοιο ζώο. Εγώ επειδή μεγάλωσα σε χωριό δεν φοβήθηκα, αλλά αν επιτεθεί σε μικρό παιδί μπορεί εύκολα να το σκοτώσει.\nΜπορεί δε να φέρει και αρρώστιες. Τέτοιο ποντίκι δεν υπάρχει πουθενά στον κόσμο. Δε φοβόταν ούτε τα σκυλιά. Το ίδιο είναι τεράστιο. Τα σκυλιά μπορεί να το σκότωσαν για να μην επιτεθεί στα κουτάβια τους. Τόσο μεγάλο ποντίκι ούτε στα ντοκιμαντέρ δεν είδα, κατά τη γνώμη μου είναι το μεγαλύτερο ποντίκι του κόσμου».\nΕντυπωσιακό φαινόμενο στα Ελικόπτερα --20:48\nΤο φαινόμενο αυτό ονομάζεται Kopp etchells effect και δημιουργείται όταν ένα ελικόπτερο συναντάει ένα νέφος σωματιδίων σκόνης. Το ίδιο φαινόμενο παρατηρείται και στα αεροπλάνα, ειδικά στα φτερά τους και στην μύτη του αεροσκάφους, αλλά,\n1ον δεν μπορούμε να το δούμε και\n2ον δεν είναι το ίδιο θεαματικό, όπως στα ελικόπτερα.


Ντελόπουλος: «Μας ενώνουν πολλά με το κόσμο και πάνω από όλα η ΑΕΛ»\nΠαρασκευή 5 Μαΐου 2017 12:30\nΣτο ΑΕΛ RADIO και την εκπομπή «Αθλητικό κοκτέιλ» με τον Ντίνο Εξαρχάκη «φιλοξενήθηκε» ο αντιπρόεδρος της ΠΑΕ ΑΕΛ Ζήσης Ντελόπουλος που έκανε λόγο για την φετινή σεζόν.\nΟ κ. Ντελόπουλος αναφέρθηκε στα πεπραγμένα της φετινής σεζόν, τόνισε τα λάθη που έγιναν και θα πρέπει να τα αποφύγει η ομάδα την νέα σεζόν, ενώ ανέφερε και την στήριξη που πρέπει να έχει η ΑΕΛ από τον κόσμο καθώς όπως ανέφερε χαρακτηριστικά «Δεν μας χωρίζει τίποτα με το κόσμο, αντίθετα μας ενώνουν πολλά και πάνω από όλα η ΑΕΛ».\nΑναλυτικά τα λεγόμενα του αντιπροέδρου της ΑΕΛ:\nΣχετικά με το σχόλιο του για την χρονιά που φεύγει και την χρονιά που έρχεται ανέφερε:\n«Καταρχάς καλημέρα και καλό μήνα σε όλο το κόσμο και ότι το καλύτερο. Ξεκινήσαμε με ένα ρόστερ χωρίς μεγάλη εμπειρία με παίκτες που ήταν την περσινή χρονιά και που βοήθησαν να βγει η ομάδα στην Super League. Ξέραμε τι θα αντιμετωπίσουμε όχι όμως σε αυτό το βαθμό, αλλά τελικά καταφέραμε να πετύχουμε τον στόχο. Προσωπικά δεν είμαι ικανοποιημένος από την θέση που τερματίσαμε ούτε φυσικά να παίζεις την παραμονή μέχρι την προτελευταία αγωνιστική, ήθελα μια θέση μεταξύ 8ης και 9ης για την φετινή χρονιά.\nΌσον αφορά την καινούρια χρονιά θα είμαστε καλύτεροι, έχουμε εμπειρία πλέον, διδαχθήκαμε από τα λάθη, θα προσπαθήσουμε να τα αποφύγουμε. Πάντως έχουν γίνει βήματα φτιάξαμε ομάδα κ-20, κ-15 και θέλουμε να φτιάξουμε όπως είπε και ο κ. Κούγιας ακαδημίες ποδοσφαίρου από 6 ετών, να βγάλουμε δικά μας παιδιά, να είναι το 70% του ρόστερ με Λαρισαίους. Να αξιοποίησουμε τα δικά μας παιδιά, να κάνουμε και 7-8 πρωτοκλασάτες μεταγραφές. Θα κρατήσουμε όσους χρειάζεται και θα μειωθεί το ρόστερ γιατί δεν μπορεί να δουλέψει ένας προπονητής με 30-32 παίκτες.\nΈχουμε ένα πολύ καλό προπονητή, έχει πειθαρχεία, όρεξη για δουλειά, έχει άλλη νοοτροπία και προσπαθεί να την περάσει και στο αγωνιστικό τμήμα, θα τον βοηθήσουμε και εμείς για αυτό και του χρόνου θέτουμε άλλους στόχους, την είσοδο στα play-off. Οι ομάδες δεν χτίζονται από τη μια μέρα στην άλλη, αλλά του χρόνου ανεβάζουμε τον πήχη και στοχεύουμε στα play-off, η παραμονή θα εξασφαλιστεί πολύ γρήγορα. Μην ξεχνάμε ότι η Λάρισα δίδαξε ποδόσφαιρο τη δεκαετία του 80. Έπαιζε με Ολυμπιακό και Παναθηναϊκό και γέμιζαν τα γήπεδα για να δουν ΚΑΙ την ΑΕΛ. Εμείς όταν κατεβαίνουμε Αθήνα, όλοι στάζουν μέλι για την ΑΕΛ».\nΣε ερώτηση για το γεγονός ότι έγιναν λάθη στο πλάνο του σχεδιασμού τόνισε:\n«Σκεφτείτε πόσο σημαντική είναι η αδειοδότηση γιατί αυτό δείχνει ότι δεν χρωστάμε, έχουμε ρυθμίσει τα πάντα, παίζουμε σε ένα πολύ καλό γήπεδο το οποίο το πληρώνουμε πολύ, χρήματα που θα μπορούσαν να δοθούν για τις εγκαταστάσεις, για τις ακαδημίες. Η ομάδα φέτος είναι μέσα γιατί δεν ήταν αναμενόμενα τα εισιτήρια διαρκείας, ούτε τα απλά εισιτήρια. Πρέπει να είμαστε ενωμένοι δεν έχουμε να χωρίσουμε τίποτα, όλοι είμαστε ΑΕΛ, δεν γίνεται η ΑΕΛ να κόβει 2.500 - 3.000 εισιτήρια. Κανονικά η ΑΕΛ θα πρέπει να κόβει μ.ο. 7.000 εισιτήρια. Έχουμε ένα από τα καλύτερα γήπεδα στην Ελλάδα και θέλω να βλέπω καλό ποδόσφαιρο από την ομάδα».\nΤέλος για το αν υπάρχει αισιοδοξία για τη νέα χρονιά δήλωσε:\n«Είμαι πολύ αισιόδοξος. Καταρχάς εγώ πρώτη φορά πήρα την εμπειρία ως παράγοντας σε ομάδα Super League έκανα το αγροτικό μου, όπως πρώτη χρονιά ήταν και για τον κ. Κούγια. Φέτος είδαμε τα λάθη που κάναμε θα τα διορθώσουμε και στις δυνατότητες μας είναι να πάμε την ΑΕΛ πιο ψηλά. Μέσα από τη καρδιά μου υπάρχει η θέληση, αρκεί να υπάρχει και η στήριξη του κόσμου. Δεν μας χωρίζει τίποτα με το κόσμο, αντίθετα μας ενώνουν πολλά και πάνω από όλα η ΑΕΛ».


dytikosaxonas: ΑΘΗΝΑ : Έρχεται το "ελληνικό FBI" εναντίον της Greek Mafia -Το σχέδιο της ΕΛ.ΑΣ. για την αποτροπή νέων εκτελέσεων\nΑΘΗΝΑ : Έρχεται το "ελληνικό FBI" εναντίον της Greek Mafia -Το σχέδιο της ΕΛ.ΑΣ. για την αποτροπή νέων εκτελέσεων\nΤην ίδια ώρα οι αρμόδιες διωκτικές αρχές βρίσκονται σε εγρήγορση για την πιθανή “μετακόμιση” πρωταγωνιστών της ελληνικής “καμόρα” σε ελληνικά νησιά όπως Μύκονο, Σαντορίνη, Πάρο, Ρόδο κ.ά. με στόχο τα τουριστικά έσοδα μετά το lockdown, σε πολυσύχναστους τουριστικούς προορισμούς όπου θα υπάρχει μεγάλη οικονομική δραστηριότητα. Γι αυτό το λόγο πρόσφατα δημιουργήθηκε η Υποδιεύθυνση Αστυνομίας Μυκόνου, όπου μετακινήθηκαν 100 αστυνομικοί, τοποθετήθηκαν 40 ασύρματες κάμερες από τα σοκάκια έως και τις διάσημες παραλίες της Μυκόνου, ενώ προμηθεύτηκαν και 15 drones.\nΗ εικόνα θα μεταδίδεται ζωντανά στο κέντρο επιχειρήσεων που θα δημιουργηθεί, προκειμένου να υπάρχει έγκαιρη ειδοποίηση και κινητοποίηση για την αντιμετώπιση έκνομων ενεργειών.\nπηγή : arnews247.gr


Η γιγάντια φαρμακευτική εταιρεία Pfizer δεσμεύθηκε σήμερα να πωλεί σε τιμή κόστους ορισμένα από τα φάρμακα και τα εμβόλια της σε 45 φτωχές χώρες, στο πλαίσιο μιας πρωτοβουλίας που ανακοινώθηκε στη διάρκεια του Παγκόσμιου Οικονομικού Φόρουμ του Νταβός.\nΠρος το παρόν, πέντε χώρες (Σενεγάλη, Ρουάντα, Γκάνα, Μαλάουι και Ουγκάντα) συμμετέχουν σ’ αυτή τη συμφωνία, η οποία επικεντρώνεται σε πέντε θεραπευτικούς τομείς: τις μολυσματικές νόσους, την ογκολογία, τις σπάνιες νόσους, τις φλεγμονώδεις νόσους και τη γυναικεία υγεία.\n«Η δέσμευση αυτή θα επιτρέψει σε σχεδόν 1,2 δισεκατομμύριο ανθρώπους επιπλέον την πρόσβαση στα φάρμακα και τα εμβόλια για τα οποία έχει διπλώματα ευρεσιτεχνίας η Pfizer και τα οποία είναι διαθέσιμα στις Ηνωμένες Πολιτείες και στην Ευρωπαϊκή Ένωση», δήλωσε στο Γαλλικό Πρακτορείο η Άντζελα Χουάνγκ, στέλεχος της Pfizer.\nΣυνολικά 23 εμβόλια και φάρμακα της εταιρείας καλύπτονται από διπλώματα ευρεσιτεχνίας στους εν λόγω τομείς. Σ’ αυτά περιλαμβάνονται για παράδειγμα πολλές θεραπείες κατά καρκίνων, αλλά επίσης το αντιιικό Paxlovid και το εμβόλιο της Pfizer κατά της Covid-19.\nΑν έχει επιτευχθεί έπειτα από διαπραγμάτευση μια χαμηλότερη τιμή στο πλαίσιο των προσπαθειών για δίκαιη αντιμετώπιση των χωρών στη μάχη κατά της πανδημίας, αυτή θα είναι η τιμή που θα ισχύσει, διευκρίνισε η Pfizer.\nΕξάλλου, αν άλλα φάρμακα αναπτυχθούν στο μέλλον στους τομείς αυτούς, θα περιληφθούν αυτομάτως στη συμφωνία.\nΗ πώληση σε τιμή κόστους σημαίνει ότι στις εν λόγω χώρες θα χρεώνονται μόνο τα κόστη παρασκευής και οι δαπάνες μεταφοράς.\nΗ συμφωνία θα εφαρμοστεί έπειτα από κάποιο χρονικό διάστημα για όλες τις χώρες με χαμηλό εισόδημα και για 18 χώρες με χαμηλό έως μεσαίο εισόδημα, όπως αυτές ορίζονται από την Παγκόσμια Τράπεζα.\nΗ Pfizer οφείλει εξάλλου να εργαστεί μαζί με τις πέντε χώρες που συμμετέχουν ήδη στη συμφωνία για να εντοπισθούν οι απαραίτητες αλλαγές – ιδιαίτερα όσον αφορά τις διαδικασίες, τις υποδομές ή ακόμη την εκπαίδευση ιατρικού και νοσηλευτικού προσωπικού – ώστε οι θεραπείες αυτές να φθάνουν πράγματι στους ασθενείς.\nΟι μολυσματικές νόσοι σκοτώνουν σχεδόν ένα εκατομμύριο ανθρώπους κάθε χρόνο σ’ αυτές τις φτωχές χώρες, σύμφωνα με την επιχείρηση.


Austria Trend Astoria | Ξενοδοχείο | 18-24 Travel\nαναχώρηση από: Επιλέξτε πόλη αναχώρησης Αθήνα (από 269€) Θεσσαλονίκη (από 233€) Λάρνακα (από 295€)\nΣτην οδό Kärtnerstrasse στο κέντρο της Βιέννης βρίσκεται το Austria Trend Hotel. Πρόκειται για ένα ξενοδοχείο που ανήκει στην κατηγορία των 4 αστεριών συνδυάζοντας το κλασικό, κομψό στυλ με τις ανέσεις του σήμερα.\nΤο ξενοδοχείο αποτελείται συνολικά από 118 δωμάτια διακοσμημένα σε στυλ περιόδου με έπιπλα αντίκες. Όλα τα δωμάτια έχουν ξύλινο δάπεδο, καλωδιακή τηλεόραση επίπεδης οθόνης, μίνι μπαρ, θυρίδα ασφαλείας, επιφάνεια εργασίας και ιδιωτικό μπάνιο.\nΣτο πολυτελές σαλόνι του ξενοδοχείου σερβίρεται καθημερινά πλούσιος μπουφές πρωινού για τους πελάτες του ξενοδοχείου. Τις υπόλοιπες ώρες της ημέρας στο μπαρ του ξενοδοχείου σερβίρονται καφές, σνακ και ποτά.\nΗ υποδοχή του ξενοδοχείου λειτουργεί όλο το 24ωρο και προσφέρει υπηρεσία συναλλάγματος όπως και φωτοτυπικό/φαξ με κάποια έξτρα χρέωση. Στον χώρο υπάρχει η δυνατότητα φύλαξης αποσκευών καθώς και υπηρεσία θυρωρού. Το προσωπικό της ρεσεψιόν μπορει να αναλάβει την οργάνωση εκδρομών εφόσων το επιθυμεί κάποιος πελάτης. Επιπλέον πωλούνται εισιτήρια για τις αστικές συγκοινωνίες και διεθνής τύπος. Η υπηρεσία καθαριότητας του ξενοδοχείου είναι διαθέσιμη καθημερινά, ενώ η υπηρεσία στεγνοκαθαριστηρίου επιδέχεται επιπλέον επιβάρυνσης.\nΤο ξενοδοχείο διαθέτει εγκαταστάσεις ιδανικές για συνεδριάσεις και δεξιώσεις για την διοργάνωση ανάλογων εκδηλώσεων.\nΚοντά στο ξενοδοχείο υπάρχει δημόσιος χώρος στάθμευσης όπου δεν απαιτείται κράτηση.\nΌλα τα σημαντικά αξιοθέατα της πόλης βρίσκονται σε μικρή απόσταση από το ξενοδοχείο.\nΗ Κρατική Όπερα όπως και το Μουσείο Albertina απέχουν μόλις 2 λεπτά με τα πόδια από το ξενοδοχείο. Ο καθεδρικός ναός του Αγίου Στεφάνου και το Ανάκτορο Hofburg βρίσκονται σε απόσταση μικρότερη των 10 λεπτών από το ξενοδοχείο.


Β. Σκανδαλάκης μίλησε για το όραμά του για την ΑΧΕΠΑ ΝΝΟ στο SBS Radio\nΤο όραμά του για την ΑΧΕΠΑ Νέας Νότιας Ουαλίας, μοιράστηκε στο πρόγραμμα του SBS Radio ο νεοεκλεγείς πρόεδρος του φορέα, Βασίλης Σκανδαλάκης.\nΟ 50χρονος, που εργάζεται ως IT επιβλέποντας τα συστήματα που κατασκευάζουν ιατρικές συσκευές, αντικαθιστά τον Γιάννη Καλλιμάνη στην ηγεσία της ΑΧΕΠΑ Νέας Νότιας Ουαλίας, μετά την ολοκλήρωση του 64ου Πολιτειακού Συνεδρίου που πραγματοποιήθηκε την Κυριακή.\n«Έχουμε συντάξει το νέο καταστατικό του φορέα το οποίο θα μας δώσει να βάλουμε μια γερή βάση και να προχωρήσουμε με τα έργα που έχουμε θέσει, όπως το νέο κτίριο της ΑΧΕΠΑ στο Bexley North», ανέφερε ο κ. Σκανδαλάκης.\nΣτόχος του οργανισμού, σύμφωνα με τον κ. Σκανδαλάκη, είναι η δημιουργία ιδρυμάτων για την Επιμόρφωση, την Φιλανθρωπία και τον Πολιτισμό.\nΑναφορικά για την προσέγγιση νέων ανθρώπων στην ΑΧΕΠΑ ο κ. Σκανδαλάκης είπε:\n«Έτσι όπως είμαστε τώρα είναι δύσκολο να προσεγγίσουμε τους νέους. Δεν έχουμε έργα να τους προσφέρουμε. Η δουλειά που κάνουμε στο Bexley North είναι για την νεολαία να έχουν ένα μέρος για να έρχονται να μιλάνε, να τρώνε, να έχουν ένα μέρος ελληνικό που θα το κάνουν δικό τους».


ΝΤΙΝΑΜΟ ΤΙΦΛΙΔΑΣ - ΝΕΦΤΣΙ (7/7/21, 19:00) ΣΤΟΙΧΗΜΑ - MatchMoney\nΗ καρδιά καλανόλευκη, αλλά το 1.95, 1.95 πριν 38 λεπτά Ολυμπιακό τουρνουά μπάσκετ: Και τώρα οι… τέσσερις τους πριν 19 ώρες Αφιέρωμα A’ Πορτογαλίας 2021-2022: «Τσαντισμένα» τα θηρία πριν 1 ημέρα Φορκάστ 4,20 των πορτοκαλί μεταλλίων πριν 1 ημέρα Αφιέρωμα A’ Γαλλίας 2021-2022: Ξαναπαίρνει τα σκήπτρα πριν 2 ημέρες\n1 - 2 07-07-21\nΓια τον αγώνα ΝΤΙΝΑΜΟ ΤΙΦΛΙΔΑΣ-ΝΕΦΤΣΙ γράφει ο Θάνος Σολούκος Ημερομηνία: 20:58 06/07/21\n*** «Μπόρις Παϊχάτζε Αρένα» (54.139 θ.), Τιφλίδα.\n*** Ο νικητής του ζευγαριού θα αντιμετωπίσει στην επόμενη φάση τον Ολυμπιακό (Ελλάδα).\nΗ Ντιναμό Τιφλίδας έχει αγωνιστικό ρυθμό αφού το πρωτάθλημα της Γεωργίας είναι σε εξέλιξη. Την Πέμπτη (01/07) έχασε με ανατροπή εντός έδρας το ντέρμπι κορυφής από την Ντιναμό Μπατούμι (1-2), πέφτοντας από την 1η θέση (στο -2). Πήγε στη διακοπή του πρωταθλήματος με αρνητικό αποτέλεσμα (τον Αύγουστο η επανεκκίνηση) και έχει πολλά σκαμπανεβάσματα στην απόδοση της (δεν παίζει σαν πρωταθλήτρια). Ο προπονητής Κάχα Τσκαχάντζε δεν ανησυχεί πάντως καθώς έχει πολύ δρόμο η σεζόν.\nΗ Νέφτσι Μπακού από την άλλη, πήγε για προετοιμασία στην Σλοβενία όπου έδωσε τρία φιλικά. Έχασε από την Ντομζάλε (2-1), έφερε ισοπαλία με την Ολίμπια Λιουμπλιάνας (1-1) και στο τελευταίο τεστ πήρε άριστα, κερδίζοντας 2-1 την Σπαρτάκ Μόσχας. Μετά από οκτώ χρόνια κατέκτησε το πρωτάθλημα στο Αζερμπαϊτζάν, τελειώνοντας κατά αυτό το τρόπο την κυριαρχία της Καραμπάγκ. Επιστροφή κατά αυτό το τρόπο και στα προκριματικά του Τσάμπιονς Λιγκ, με στόχο μία δεύτερη παρουσία σε ομίλους ευρωπαϊκής διοργάνωσης (2012/13 Γιουρόπα Λιγκ).\nΠολύ ισορροπημένο το ζευγάρι, έχει αξία η ισοπαλία από την άποψη ότι τα ρίσκα θα είναι ελάχιστα σε αυτό το πρώτο σκέλος. Στο 3,10 του Stoiximan το «Χ».


Το χωριό αυτό ανήκε στον δήμο Μενελαϊδας ο οποίος συννενώθηκε με το δήμο Σοφάδων (Καλλικράτης).Από την Καρδίτσα απέχει 45χλμ. Το ορεινό αυτό χωριό των Αγράφων είναι χτισμένο σε υψόμετρο 750 μέτρων σε ρεματιά που πηγάζει από τη θέση "Αγγελίνα". Κατά μήκος της ρεματιάς αναπτύσσεται πλούσια βλάστηση, πανύψηλες βελανιδιές, καρυδιές, πλατάνια και άλλα είδη χλωρίδας. Από τους 320 κατοίκους σύμφωνα με την απογραφή, μόνο οι 100 μένουν στο χωριό μόνιμα. Το εισόδημα τους το αντλούν από τη γεωργία, τα κηπευτικά και την κτηνοτροφία.\nΗ εκκλησία της Αγ. Παρασκευής που βρίσκεται μέσα στο χωριό είναι βυζαντινού ρυθμού και χτίστηκε γύρω στο 1600. Σύμφωνα με την παράδοση, όταν πέρασε από το χωριό ο Γ. Καραϊσκάκης άφησε χρήματα για την ανοικοδόμηση της.\nΣτις μεγάλες εορτές και το καλοκαίρι διοργανώνονται αρκετές εκδηλώσεις με τη συμβολή του Δήμου και του πολιτιστικού συλλόγου. Ιδιαίτερο ενδιαφέρον παρουσιάζουν οι εκδηλώσεις τη 2η μέρα του Πάσχα. Την ημέρα αυτή γίνεται στην πλατεία του χωριού εικονική δημοπρασία των εικόνων του ναού της Αγ. Παρασκευής τα "Σίγνα" και συγκεντρώνονται χρήματα για την εκκλησία. Μετά τα "Σίγνα" χορεύεται από τους κατοίκους ο παραδοσιακός χορός ΤΑΪ-ΤΑΪ. Ο χορός αυτός είναι μοναδικός στο είδος του σε όλη την Ελλάδα.\nΤ.δ. Αηδονοχωρίου [ 321 ]\nτο Αηδονοχώριον [ 318 ]\nτα Θέρμα [ 0 ]\nη Κάρπη [ 3 ]


Οι άγνωστοι διάλογοι Τσίπρα - Ιερώνυμου - Φίλη\nτης Άρτεμις Παραδείσου - Δημοσίευση 8 Οκτωβρίου 2016, 14:45 / Ανανεώθηκε 8 Οκτωβρίου 2016, 19:36\nΔιαλόγους και άγνωστες πτυχές της συνάντησης Τσίπρα –Ιερώνυμου, παρουσία Υπουργών και Αρχιερέων, δημοσιοποιεί το newpost.gr. Συμπερασματικώς, το κλίμα καλής συνεργασίας μπορεί να επιβεβαιώθηκε στη συνάντηση, προηγήθηκαν ωστόσο αρκετές «μπηχτές», πριν φτάσουμε στο αποτέλεσμα αυτό.\nΟ Α. Τσίπρας δεν… κρύφτηκε στη συνάντηση, ούτε προσποιήθηκε πως δεν συνέβη κάτι τις προηγούμενες ημέρες, μας είπε συμμετέχων στο ραντεβού. Αντιθέτως αναφέρθηκε στα όσα περιελάμβανε η εισήγηση του Αρχιεπισκόπου περί αριστεράς, αθεϊας κ.ο.κ., αλλά ο κ. Ιερώνυμος δεν έδειξε να επιμένει στα σημεία αυτά. Ο Μητροπολίτης Φθιώτιδος κ. Νικόλαος επεχείρησε ηρωική έξοδο διερωτώμενος, «πού τα ακούσατε αυτά;». Όλοι ωστόσο τα είχαν ακούσει και άρα η συζήτηση έληξε για το θέμα, με τον Α. Τσίπρα να συστήνει, «καλό είναι να αποφεύγονται εντάσεις».\nΔεν ήταν εξάλλου μόνο ο Πρωθυπουργός που έθεσε κάτι αιχμηρά προς την άλλη πλευρά, ήταν και ο Ν. Φίλης: «Δεν έχετε καταδικάσει τις δηλώσεις του Μητροπολίτη Καλαβρύτων», επέμεινε ο Υπουργός, με τον Αρχιεπίσκοπο να περιορίζεται να πει, «δεν έχω τη νομική δυνατότητα για κάτι τέτοιο».\nΌλα αυτά ήταν ασφαλώς τα «ορεκτικά», αφού στο κυρίως πιάτο των σχέσεων, Πρωθυπουργός και Αρχιεπίσκοπος συνομίλησαν αναλυτικά, χωρίς τις παρεμβάσεις τρίτων κατ’ ουσίαν. Με τον κ. Ιερώνυμο να αναγνωρίζει ότι «όλα όσα συμφωνούνται στις συναντήσεις με τον πρωθυπουργό τηρούνται». Φράση που άλλοι διάβασαν ως προσπάθεια εμπέδωσης του κλίματος εμπιστοσύνης και άλλοι ως αιχμή προς τον Ν. Φίλη.\nΠάντως όταν τελείωσε η συζήτηση μεταξύ Πρωθυπουργού και Αρχιεπισκόπου, κάποιος Μητροπολίτης παρενέβη και ρώτησε: «Ο κύριος Υπουργός συμφωνεί;». Και τότε, ο Υπουργός Παιδείας απάντησε: «Αφού συμφωνεί ο Πρωθυπουργός και ο Αρχιεπίσκοπος, δεν θα συμφωνεί ο Υπουργός;», βάζοντας μια τελεία στη συζήτηση. Κυβερνητικό στέλεχος εμφάνιζε εξάλλου θετικό τον κ. Ιερώνυμο στην πρόταση της κυβέρνησης για τη συνταγματική αναθεώρηση. Κατ’ αρχήν προφανώς…\nΌσον αφορά το μάθημα των θρησκευτικών, ο Ν. Φίλης ξεκαθάρισε ότι θα εφαρμοστούν τα αναλυτικά προγράμματα που πρόσφατα εκδόθηκαν, παράλληλα με τα βιβλία που διδάχθηκαν πέρσι. Επίσης ότι θα γίνει διάλογος με την Εκκλησία και η τελική αξιολόγηση θα γίνει στο τέλος της σχολικής χρονιάς.\nΓια αυτό το διάλογο πιέζει η ηγεσία της Εκκλησίας, και μάλιστα να ξεκινήσει άμεσα. Άλλωστε η Ιεραρχία θα συνεδριάσει και πάλι τον Νοέμβριο, με μοναδικό θέμα ως τώρα, την Πανορθόδοξη Σύνοδο. Ανάλογα με τις εξελίξεις όμως, μπορεί να προστεθεί ένα ακόμη αν χρειαστεί…


porto Marghera – Αέναη κίνηση-moto Perpetuo\nΕτικέτα: porto Marghera\nΑπό την άλλη πλευρά, τι ακόμη θα μπορούσαν να προσπαθήσουν να πράξουν; Είχαν φέρει τον ανταρτοπόλεμο βαθιά μέσα στις διάφορες ενότητες των εργοστασίων. Είχαν μοιράσει φυλλάδια που ισοδυναμούσαν με ισόβια κάθειρξη μέσα από τα χέρια ανθρώπων, στο φως της ημέρας. Είχαν κλείσει το σύμβολο των ειδικών φυλακών. Είχαν προχωρήσει στην απαγωγή ενός από τους υπεύθυνους… Continue reading ΕΡΥΘΡΈΣ ΤΑΞΙΑΡΧΊΕΣ BRIGATE ROSSE, υ


ΕΝΝΕΑ ΕΤΗ ΦΩΤΟΣ: Η ΠΛΑΝΗ ΤΩΝ ΑΙΣΘΗΣΕΩΝ\nΠαρμενίδης: Η φιλοσοφία είναι δυτή. Η μία μορφή της είναι σύμφωνη με την αλήθεια, ενώ η άλλη κατά εικασία. Καθόρισε δε τον λόγο σαν κριτήριο, διότι οι αισθήσεις δεν είναι ακριβής.\nΠλάτων: αφού λοιπόν φτιάχτηκε έτσι το σύμπαν, καταλαβαίνουμε ότι φτιάχτηκε σύμφωνα με το αμετάβλητο πρότυπο που γίνεται αντιληπτό μόνο από την σκέψη και τη λογική. Αφού επομένως δεχόμαστε όλα αυτά, τότε αναγκαστικά αυτός ο κόσμος πρέπει να είναι εικόνα κάποιου άλλου πραγματικού κόσμου.


Ενας νεκρός από τροχαίο δυστύχημα στην Αργολίδα -ΙΧ καρφώθηκε σε φορτηγό - Diogenis Press\nHome ΠΕΛΟΠΟΝΝΗΣΟΣ Ενας νεκρός από τροχαίο δυστύχημα στην Αργολίδα -ΙΧ καρφώθηκε σε φορτηγό\nΕνας νεκρός από τροχαίο δυστύχημα στην Αργολίδα -ΙΧ καρφώθηκε σε φορτηγό\ndiogeditor 10:26 π.μ. ΠΕΛΟΠΟΝΝΗΣΟΣ,\nΑλλο ένα τροχαίο δυστύχημα ήρθε να προστεθεί στη μακρά λίστα με τα περιστατικά που έχουν συμβεί το τελευταίο διάστημα στη χώρα.\nΑυτή τη φορά το τραγικό περιστατικό σημειώθηκε στην Αργολίδα, στο χωριό Δαλαμανάρα. Θύμα, ένας άνδρας 84 ετών όπου βρήκε ακαριαίο θάνατο. Σύμφωνα με την τοπική ιστοσελίδα argonafplia.gr το τροχαίο εκτυλίχθηκε νωρίς του πρωί της Τρίτης (11/06). Το Ι.Χ που οδηγούσε ο άτυχος ηλικιωμένος δεν πρόλαβε να φρενάρει με αποτέλεσμα να καρφωθεί πίσω από σταματημένο φορτηγό. Αμεσα στο σημείο έσπευσε η Πυροσβεστική προκειμένου να απεγκλωβίσει από το αυτοκίνητο το άψυχο σώμα του 84χρονου.\nΤο αυτοκίνητο μετά τη σύγκρουση -Φωτογραφία: argolikeseidhseis.gr


Αχτίδες φωτός στο πολύχρωμο γκρίζο - Δρόμος της Αριστεράς\nΑρχική πολιτική Αχτίδες φωτός στο πολύχρωμο γκρίζο\nΈνα γράμμα για τον Δεκέμβρη πριν τον Δεκέμβρη.\nΤο γράμμα αυτό γράφτηκε χωρίς την πρόθεση να δημοσιευτεί, ούτε καν να δοθεί σε κάποιο πρόσωπο. Παρ’ όλα αυτά δημοσιεύεται και αφιερώνεται κάπου. Επίσης γράφτηκε σχεδόν 2 χρόνια πριν από τον Δεκέμβρη του 2008. Παρ’ όλα αυτά μιλάει, κατά κάποιον τρόπο, γι’ αυτόν.\nΕμπορικό κέντρο Cosmos, Θεσσαλονίκη. Ο ταξιτζής εκνευρισμένος με τη θέα. Χιλιάδες αυτοκίνητα περικυκλώνουν ένα κάστρο.\n«Μέλι έχουνε ρίξει στους δρόμους; Τι λαοπροσκύνημα είναι αυτό;». Φαίνεται να εκνευρίζεται στα αλήθεια, να μην μπορεί να συμφιλιωθεί με τον παραλογισμό.\n«Πραγματικός» cosmos… Όλα εδώ. Στην είσοδο σου δίνουν χάρτη, για να μη χαθείς – πυξίδα φέρνεις απ’ το σπίτι. Όλα είναι εδώ, ρουχάκια, μπότες, φουστίτσες, ρολόγια, CDs, iΡod, σουβλάκια, σοκολάτες, Εverest, καπουτσίνο στα φλιτζανάκια, πίτσες, βιβλία, μποξεράκια. Όλα ανακατεμένα και στοιχισμένα. Μυρωδιές παντού, χημικές συνθέσεις που θυμίζουνε λουλούδια, μουστάρδες, κολώνιες.\nΣ’ ένα μαγαζί με ρούχα μού μυρίζει όπως το κατσαρολάκι μου, όταν το ρύζι έχει καεί λίγο. Κάποιο λάθος έγινε, κάποιο λάθος σημείο του εγκεφάλου ενεργοποιήθηκε… Θα το ρίξω στο κουτί παραπόνων, ίσως προσθέσουν κάποιο χημικό στοιχείο ακόμα…\nΣτο διαρκές πανηγύρι με τους γύρους, τους καφέδες, τις πίτσες, τα λουκάνικα, ένα μωράκι παλεύει να βγει από την κούνια, κοιτάει γύρω γύρω τα χρώματα, τα φώτα και τα πλήθη. Τι μπορεί να σκέφτεται; Μπορεί να προσπαθεί να καταλάβει αν αυτός είναι ο πραγματικός κόσμος. Ένα παιδάκι τρυπώνει σε μια ξένη οικογένεια, πάει να μιλήσει με τους ξένους συντρόφους του, ο πατέρας του το επαναφέρει στην τάξη, ένας κύριος, που ρουφάει ένα Camel, του λέει να το αφήσει να παίξει με τα ξένα παιδάκια, είναι «καλοδεχούμενο» – φαίνεται να το εννοεί. Παντού υπάρχουν ρήγματα, παντού μπαίνουν αχτίδες.\nΣκέφτομαι ξαφνικά μια εισβολή, τα πάντα να καίγονται, να παραδίνονται στο χάος. Τελικά, αυτοί με τις κουκούλες, εκτός από προβοκάτορες, είναι και η στοιχειώδικη, η απεγνωσμένη, η πρώτη αντίδραση.\nΕκείνη γυρνάει και προσπαθεί να ψωνίσει. Τα βρίσκει όλα φυσιολογικά, οι μάρκες προφέρονται χαριτωμένα, λες κι είναι ονόματα όμορφων παιδιών ή οι ζωγραφιές τους. Εμένα μου ακούγονται τώρα σαν βρισιές, σαν οβίδες γεμάτες με χυδαιότητα. Σκέφτομαι ότι είναι 500 μαγαζιά και κανένα δεν θα ’χει μια τουαλέτα. Υπάρχει, όμως, κάπου ένας πολυχώρος κατουρήματος, βρεφικής περιποίησης και κάτι άλλο. Φοβερή οικονομία.\nΧάνομαι ξανά στο μεταφερόμενο πλήθος. Θυμάμαι την αγοραφοβία της – πόσο την καταλαβαίνω τώρα. Βλέπω παντού τη μορφή της. Την αγαπάω. Σκέφτομαι το βλέμμα της, τις μπούκλες της, που είναι μπερδεμένες, όπως η καρδούλα της.\nΚάποιος πάει να τραβήξει κάτι με την κάμερα. Τον πλησιάζει μία με στολή σεκιούριτι. Φαίνεται να του λέει ότι απαγορεύεται. Τον πλησιάζω. Είναι απορημένος.\n«Τι σου είπε, απαγορεύεται;».\n«Ξέρω ’γώ, μπορεί και να είναι…».\nΈτσι είναι, δεν μπορεί, είναι. Ένα τεράστιο στρατόπεδο του κεφαλαίου. Έξω από την πόλη, με φρουρούς. Ανεφοδιάζεται συνέχεια με πυρομαχικά και όπλα. Με χιλιάδες στρατιώτες, με πειθαρχία και με στρατιωτικό νόμο. Ένα στρατόπεδο εκπαίδευσης των παιδιών, των εφήβων, των γονιών, των σαστισμένων μεγαλύτερων. Σκέφτομαι κάποιους ακτιβιστές στο Λονδίνο. Ένα μπαλόνι με ένα «Μ» τραβάει προς τους ουρανούς ένα ομοίωμα παιδιού: «Τα MacDonald’s κλέβουν τα παιδιά μας». Η συγκέντρωση συνεχίζεται και συνεχίζεται. Ταυτόχρονα αυτοεξορίζεται μακριά, προσπαθεί να πάρει μαζί της τα χρώματα, τα φώτα και τις μυρωδιές. Η τρέλα συνεχίζεται, η εκπαίδευση συνεχίζεται, οι αχτίδες συνεχίζουνε να τρυπάνε τους τοίχους και τα ταβάνια, να μπήγονται σαν καθάρια ξίφη μέσα στο πολύχρωμο γκρίζο…


5 σκληρές αλήθειες για τη ζωή που θα σε κάνουν καλύτερο άνθρωπο - Αφύπνιση Συνείδησης\nΣυχνά μιλάμε για το πώς η ζωή δεν είναι στρωμένη με ροδοπέταλα και πως όλοι πρέπει να αντιμετωπίσουμε διάφορα ζητήματα κατά τη διάρκεια της. Δυστυχώς, μερικές φορές αυτό συμβαίνει και στην καθημερινότητα μας. Αρχίζουμε να πιστεύουμε πως όλα θα μας πάνε καλά, αλλά αυτό δεν γίνεται πάντα.\nΠρέπει κάποιος να θυμάται τις ακόλουθες αλήθειες για να προχωρήσει στη ζωή με το κεφάλι ψηλά. Το κλειδί είναι να είμαστε ταπεινοί και πάντα να ακολουθούμε τον καλύτερο δυνατό δρόμο. Πρέπει να δεχόμαστε ότι θα υπάρξουν σκαμπανεβάσματα στη ζωή και ότι ο μόνος τρόπος για να τα ξεπεράσουμε είναι με μεγάλα βήματα.\nΗ ανησυχία είναι ανούσια\nΔεν υπάρχει κάτι καλό στο να αγχωνόμαστε ή να ανησυχούμε. Τα πράγματα θα συμβούν όπως έχουν και με την ανησυχία δεν θα βελτιώσετε την κατάσταση με κανέναν τρόπο. Πρέπει να υπάρξει μια στιγμή όπου θα συνειδητοποιήσετε ποια είναι η ζωή σας και θα πρέπει να βρείτε την ευτυχία και την ικανοποίηση σας εκεί αντί να ανησυχείτε για πράγματα που δεν μπορείτε να ελέγξετε. Μην εκνευρίζεστε γι αυτά που είναι πέρα από τον ανθρώπινο έλεγχο. Έτσι μόνο θα βλάψετε την υγεία και την γαλήνη του μυαλού σας. Μάθετε να δέχεστε την ζωή όπως έρχεται.\nΤο να είστε ανοιχτόμυαλοι είναι σημαντικό\nΓια να είστε απόλυτα ευτυχισμένοι και ικανοποιημένοι, δεν μπορείτε να έχετε μια συγκεκριμένη άποψη για την ζωή όλων. Υπάρχουν ένα εκατομμύριο πράγματα που δεν γνωρίζετε για τους άλλους, οπότε είναι σημαντικό να είστε ανοιχτόμυαλοι, να μπορείτε να αλλάξετε και να μάθετε καινούργια πράγματα. Ο κόσμος είναι δυναμικός και πρέπει να αλλάζουμε όπως εκείνος για να γίνουμε καλύτεροι άνθρωποι. Το να είμαστε ανοιχτόμυαλοι επίσης μας κάνει πιο ευγενικούς καθώς αποδεχόμαστε τα πράγματα και κρίνουμε λιγότερο.\nΕίναι σημαντικό να αποδέχεστε τις αλλαγές\nΠρέπει πάντα να θυμόμαστε ότι η αλλαγή είναι το μόνο σταθερό. Το πιο βασικό παράδειγμα αυτού είναι η εναλλαγή της ημέρας με την νύχτα σε καθημερινή βάση. Δεν υπάρχει τίποτα που να παραμένει αμετάβλητο στον κόσμο και γι αυτό είναι οδυνηρό να διατηρούμε τα πράγματα όπως είναι και να μην μπορούμε να βρούμε την δύναμη να δεχθούμε τις αλλαγές. Καθώς μεγαλώνουμε πρέπει να βρίσκουμε την ωριμότητα ώστε να αγκαλιάζουμε τις αλλαγές λόγω της αναπόφευκτης φύσης τους. Δεν υπάρχουν πολλά στην ζωή που να μην αλλάζουν, αν εξαιρέσουμε την λειτουργία του Σύμπαντος που μένει σταθερή. Αυτός είναι ο μόνος νόμος.\nΤα εφήμερα συναισθήματα μπορούν να προκαλέσουν πόνο\nΤα εφήμερα συναισθήματα είναι η μεγαλύτερη πηγή πόνου στον κόσμο. Αν θέλουμε την ευτυχία που δεν έχει πόνο, δεν πρέπει να την αναζητήσουμε σε κάποια μορφή εξωτερικής πηγής, αλλά εσωτερικά. Μόνο τότε θα βιώσουμε την αληθινή άνευ όρων ευτυχία. Κάθε ενθουσιασμός που προέρχεται από κάτι υλικό διαρκεί μόνο για λίγο. Θα εξαφανιστεί σύντομα και θα μας αφήσει με έναν κενό χώρο που θα μας τρελάνει αν προσπαθήσουμε να τον γεμίσουμε με προσωρινά πράγματα. Δεν υπάρχει ειλικρινά καμία καλύτερη πηγή ευτυχίας από κάτι που βρίσκει η ψυχή σας. Η ευτυχία γενικά είναι φευγαλέα όποτε είναι ανόητο να τρέχουμε πίσω από κάτι υλικό. Δημιουργήστε το δικό σας χαρούμενο μέρος μέσα σας και βρείτε άσυλο μέσα στην ψυχή σας.\nΟ διαλογισμός θεραπεύει\nΟ διαλογισμός είναι μια διαδικασία όπου κοιτάμε μέσα μας και συμφιλιωνόμαστε με τα πράγματα όπως έχουν. Μόλις αρχίσετε να διαλογίζεστε θα δείτε πόσο σας βοηθά και πόσο η ζωή σας και ο τρόπος που αντιλαμβάνεστε τα πράγματα θα αλλάξουν. Ο τακτικός διαλογισμός θα σας θέσει σε μια κατάσταση ακραίας γαλήνης και θα είναι πιο εύκολο να θεραπευτείτε. Κάθε πτυχή της ζωής σας θα βελτιωθεί θεαματικά. Το καλύτερο πράγμα σχετικά με τον διαλογισμό είναι το πόσο εύκολος είναι. Το μόνο που έχετε να κάνετε είναι να κλείσετε τα μάτια σας και να εστιάσετε σε κάτι που νομίζετε ότι χρειάζεται την προσοχή σας. Τα αποτελέσματα είναι όμορφα.


Απότομη αύξηση των νοσηλειών, έπεσε ο μέσος όρος ηλικίας , Η ΚΑΘΗΜΕΡΙΝΗ, kathimerini.com.cy\n05 ΜΑΡΤΙΟΥ 2021 - 13:01\nΤις τελευταίες μέρες παρατηρείται αύξηση σχετικά με τις νοσηλείες ασθενών με κορωνοϊό στα δημόσια νοσηλευτήρια σε σύγκριση με τις δύο τελευταίες βδομάδες που η κατάσταση ήταν σταθερή.\nΗ «Κ» επικοινώνησε με τον εκπρόσωπο τύπου του ΟΚΥπΥ κ. Πάμπο Χαριλάου και τον υπεύθυνο εισαγωγών στο Νοσοκομείο Αναφοράς Χρήστο Κυπρή, αναφορικά με την νέα έξαρση των νοσηλειών καθώς επίσης και με το πλάνο του Οργανισμού σε περαιτέρω όξυνση του συγκεκριμένου θέματος.\nΓια τα αίτια της αύξησης των νοσηλειών ο κ. Κυπρής τόνισε πως μέχρι στιγμής δεν υπάρχεις κάποιος ουσιαστικός λόγος καθώς η αύξηση ήταν απότομη και πως η εν λόγω εξέλιξη διερευνάται.\nΌσο αφορά τον Μέσο όρο ηλικίας των νοσηλευόμενων ο κ. Χαριλάου ανέφερε πως κυμαίνεται στα 60χρονια σε σύγκριση με τα 80χρονια που ήταν προηγουμένως. Υπάρχουν νοσηλείες ηλικίας 40 και 50χρονων και αυτό οφείλεται στην καθυστέρηση επικοινωνίας με τους προσωπικούς τους γιατρούς.\nΕρωτηθείς για το ενδεχόμενο να μην υπάρχουν διαθέσιμες κλίνες σε ένα νοσοκομείο ο εκπρόσωπος του ΟΚΥπΥ επεσήμανε πως ξεκίνησε ήδη η μεταφορά ασθενών με COVID-19 σε άλλα νοσηλευτήρια π.χ. στο Νοσοκομείο Αναφοράς νοσηλεύονται ασθενείς από τη Λεμεσό (βρίσκεται στο επίκεντρο λόγω αυξημένων περιστατικών) λόγω των μειωμένων κρουσμάτων στην επαρχία Αμμοχώστου. Το ίδιο, συνέχισε, μπορεί να γίνει σε αντίστοιχες περιπτώσεις άλλων πόλεων.\nΣχετικά με το κακό σενάριο που θέλει αύξηση των νοσηλειών και αν υπάρχει έτοιμο πλάνο από τον Οργανισμό ο κ. Χαριλάου τόνισε πως το πλάνο παρουσιάστηκε την Τρίτη στον Υπουργό Υγείας Κωνσταντίνο Ιωάννου και περιλαμβάνει μεταξύ άλλων την ανάπτυξη πέραν των 300 κλινών σε κοινούς θαλάμους, καθώς επίσης εκπαίδευση νοσηλευτικού, αλλά και ιατρικού προσωπικού.


Σχετικά με το Vikids - vikids.gr\nΚαλώς ήλθατε στο ηλεκτρονικό κατάστημα του V.I.Kids, το οποίο λειτουργεί παράλληλα με το φυσικό μας καταστήμα.\nΤο κατάστημα μας βρίσκεται στο κέντρο της Καλλιθέας με συνεχή παρουσία στον χώρο παραγωγής και πώλησης παιδικού ενδύματος από το 1966.\nΚαλύπτουμε ηλικιακά από νεογέννητα έως εφήβους τόσο για αγόρια όσο και για κορίτσια. Θα βρείτε επίσης επιλογές από προίκα μωρού και αξεσουάρ ρούχων.\nΕρευνούμε την αγορά, προμηθευόμαστε και διαθέτουμε παιδικά ρούχα που να είναι ποιοτικά, πρακτικά, μοντέρνα, υγιεινά, σε προσιτές τιμές.\nΠιστεύουμε ότι ο καταναλωτής πρέπει να αγοράζει βάση της λογικής και των αναγκών του και όχι παρασυρόμενος από εμπορικά τεχνάσματα και παραπλανητικές διαφημίσεις. Η εμπορική πολιτική μας είναι πάντα ξεκάθαρη.\nΣυνεργαζόμαστε με καταξιωμένες εταιρείες από την Ελλάδα αλλά και το εξωτερικό, επιλέγοντας πάντα με κριτήριο τα προαναφερθέντα.\nΣε αυτό το ηλεκτρονικό κατάστημα θα βρείτε οικονομικά και ποιοτικά βρεφικά, παιδικά και εφηβικά ρούχα για αγόρια και κορίτσια.\nΘα βρείτε επίσης χρήσιμες πληροφορίες για τη φροντίδα των ρούχων, νήματα – υφάσματα και άλλα. Επιθυμία μας είναι να αποτελέσει ένα εργαλείο προγραμματισμού των αγορών σας.\nΕίμαστε πάντα στην διάθεση σας για να σας βοηθήσουμε στις επιλογές σας.


C5 2.4G στους τέσσερις τροχούς διπλής όψης ανατρεπόμενο Bounce τηλεχειριστήριο οχήματος RC Stunt Car | Gearbest Ελλάδα\nC5 2.4G στους τέσσερις τροχούς διπλής όψης ανατρεπόμενο Bounce τηλεχειριστήριο οχήματος RC Stunt Car\nΤιμή: 34.99 $39.51 11% OFF\nC5 RC Stunt Car Περιγραφές\nΤέσσερις τροχούς αναπήδηση κόλπο τηλεχειριστήριο κενό αυτοκινήτου φουσκωτές ρόδες στείλετε αντλίες με αυτόματη επίδειξη.\nΠρος τα εμπρός και προς τα πίσω, στρίψτε αριστερά και στρίψτε δεξιά, περιστροφή, αναπήδηση, αυτόματη demo.\nΣώμα μπαταρίας: 9.6V 700mAh (συμπεριλαμβάνεται)\nΧρήση του χρόνου: 12 λεπτά\nΤαχύτητα: 20-25km / h\nΑριθμός μοντέλου: C5\nΜέγεθος προϊόντος (Π x Υ x Β): 25,00 x 21,00 x 13,00 εκ. / 9,84 χ 8,27 χ 5,12 ίντσες\nΜέγεθος συσκευασίας (Π x Υ x Β): 32,00 x 14,00 x 30,00 cm / 12,6 χ 5,51 χ 11,81 ίντσες\nΠεριεχόμενα συσκευασίας: 1 x RC αυτοκινήτου, 1 x Τηλεχειριστήριο 1 x USB καλώδιο φόρτισης, 1 x Πεζοδρομίου\nΘέλετε να κάνετε μαζική αγορά C5 RC Stunt Car; Υποβάλετε την αίτηση χονδρικής σας C5 RC Stunt Car παρακάτω. Παρακαλώ σημειώστε ότι συνήθως δεν προσφέρουμε δωρεάν μεταφορικά σε παραγγελίες χονδρικής C5 RC Stunt Car, αλλά η τιμή χονδρικής θα είναι μια πολύ καλή συμφωνία.\nΑγοράστε C5 RC Stunt Car\nrc light rc stunt rc vehicle rc lights rc vehicles rc lighting jjrc 1 2.4g controller controle 2.4g\nOnline C5 RC Stunt Car προς πώληση\nΑπό που να αγορασετε C5 RC Stunt Car onlineσε προσφορά; Στο Gearbest είσαι στοο σωστός χώρο όπου διοργανώνουμε εβδομαδιαίες προσφορές, όπως flash προσφορές ή την προσφορά μελών VIP bargain, στην οποία μπορείτε να αρπάξετε φτηνές C5 RC Stunt Car σε τιμές έκπτωσης.\nΑκόμη ξοδεύετε ώρες στην αναλήτηση κωδικών κουπονιών C5 RC Stunt Car online; Απλώς συνδεθείτε δωρεάν λογαριασμό σας στο Gearbest, θα βρείτε κωδικούς προσφοράς C5 RC Stunt Car και κουπόνια στο δικό σας κέντρο κουπονιών. εκπτώσεις σπουδαστών και οι εκπτώσεις μαζικής αγοράς για επιχειρήσεις είναι επίσης διαθέσιμες.


Σεισμός στην Αλβανία: Στους 40 οι νεκροί - Έρευνες των διασωστών σε ετοιμόρροπα κτήρια - Ενυπόγραφα\nΕΝΥΠΟΓΡΑΦΑ, Πέμπτη 28 Νοεμβρίου 2019 - 8:56 0 2 min read\nΤουλάχιστον 40 είναι οι νεκροί από τον σεισμό των 6,4 Ρίχτερ που στην Αλβανία. Οι διασώστες συνεχίζουν τις επιχειρήσεις στα συντρίμμια και οι ελπίδες για την ανεύρεση επιζώντων λιγοστεύουν.\nΤα ξημερώματα ανασύρθηκαν νεκροί ένα ζευγάρι μαζί με την κόρη τους, αυξάνοντας τον αριθμό των νεκρών στους 40.\nSearch and rescue efforts continue in #Albania, to make sure people are not left behind under the rubble.\nREDOG, partners of @CroixRouge_CH have a team of 4 trained dogs to assist #AlbaniaEarthquake pic.twitter.com/mhXLP7CLzE\n— IFRC Intl. Federation #RedCross #RedCrescent (@ifrc) November 27, 2019\nΟι περισσότεροι νεκροί είναι στον Δήμο Δυρραχίου, στην κωμόπολη Θουμάν.\nΟι Αλβανοί διασώστες, μαζί με τους Έλληνες της ΕΜΑΚ κάνουν υπεράνθρωπες προσπάθειες.\nΟι διασώστες εργάζονται κάτω από πολύ επικίνδυνες συνθήκες αφού πολλά κτήρια είναι ετοιμόρροπα και οι μετασεισμοί συνεχίζονται.\n«Η γυναίκα μου πάντα έλεγε ότι θα πέθαινε για τα εγγόνια της, φαίνεται ότι τελικά το έκανε»\nΟ 73χρονος Φέχμι Βάτα βρισκόταν στη δουλειά του όταν έγινε ο σεισμός των 6,4 Ρίχτερ. Αμέσως γύρισε σπίτι του και διαπίστωσε ότι η οικογένεια του ήταν παγιδευμένη στα συντρίμμια. Η σύζυγός του, μία νύφη του και τα δύο εγγόνια του βρίσκονταν κάτω από τα χαλάσματα πολυκατοικίας που κατέρρευσε στη Θουμάν.\n«Η γυναίκα μου πάντα έλεγε ότι θα πέθαινε για τα εγγόνια της, φαίνεται ότι τελικά το έκανε», είπε ο Βάτα.\nΟ άλλος εγγονός του Φέχμι, ηλικίας 7 ετών, παραμένει θαμμένος στα συντρίμμια –ίσως να βρίσκεται κάπου κάτω από τη σκάλα, όπου συνήθιζε να κρύβεται, σύμφωνα με τον παππού. «Στεναχωριέμαι γιατί δεν μπορώ να κάνω τίποτα για το εγγόνι μου, μόνο να προσεύχομαι», είπε.\nΗ οικογένεια Βάτα είναι φτωχή, όπως και πολλοί άλλοι κάτοικοι στη Θουμάν, που βγάζουν τα προς το ζην δουλεύοντας στα χωράφια ή από τα εμβάσματα που στέλνουν οι συγγενείς τους, οικονομικοί μετανάστες σε ευρωπαϊκές χώρες.\nΠριν σημειωθεί ο σεισμός στην Αλβανία, ο γιος του Βάτα, ο πατέρας των δύο αγοριών, είχε φύγει για να εργαστεί για τρεις μήνες στην Ελλάδα, αφήνοντας πίσω τα παιδιά και τη σύζυγό του με τους παππούδες. Ο άλλος του γιος έχει νοητική υστέρηση και γλίτωσε επειδή, μαζί με την αδελφή του, ήταν σε άλλη πόλη που δεν χτυπήθηκε από τον σεισμό.\n«Η γυναίκα μου ήταν η κολόνα του σπιτιού. Δούλευε όλη την ημέρα στα χωράφια… Μπορεί να στάθηκα τυχερός και να έζησα επειδή δούλευα νυχτοφύλακας, αλλά τι μου χρειάζεται η ζωή μετά απ’ όσα μου συνέβησαν» είπε με δάκρυα στα μάτια.\nTags #Αλβανία #Σεισμός\nΤο πέρασμα του «Γηρυόνη»: 11.605 κεραυνοί και ρεκόρ βροχής\nΜόνικα Μπελούτσι: Θεατρικό ντεμπούτο στον ρόλο της Μαρίας Κάλλας\nΟ Τραμπ απαγορεύει την TikTok στις ΗΠΑ- Παίρνει φωτιά η κόντρα με την Κίνα


Πληροφορίες για σύλληψη Τούρκου πολίτη στις Καστανιές Έβρου | ΕΛΛΑΔΑ | thepressroom.gr\n20/03/18 - 09:48\nΕνημερώθηκε: 20/03/18 - 11:08\nΤούρκος πολίτης φέρεται να έχει συλληφθεί στα ελληνοτουρκικά σύνορα, στις Καστανιές Έβρου. Σύμφωνα με τις πρώτες πληροφορίες, πρόκειται για άτομο, το οποίο έφυγε τρέχοντας από το τουρκικό τελωνείο και κατάφερε να βρεθεί μέχρι την ελληνική πλευρά.\nΣε συναγερμό τέθηκαν ελληνικές αρχές, ξημερώματα Τρίτης, όταν ένας Τούρκος πέρασε παράνομα τα σύνορα στις Καστανιές. Όλα ξεκίνησαν όταν ένας πολίτης ξεκίνησε να τρέχει από το τουρκικό τελωνείο με κατεύθυνση τα ελληνικά σύνορα. Οι Τούρκοι προσπάθησαν να τον σταματήσουν, όμως ο πολίτης δεν σταμάτησε, ούτε όταν έπεσαν πυροβολισμοί στον αέρα από Τούρκους στρατιώτες. Ο πολίτης δεν σταμάτησε ούτε όταν πέρασε στο ελληνικό έδαφος και τελικά παραδόθηκε στους αστυνομικούς που είχαν υπηρεσία στο τελωνείο των Καστανεών, αφού προηγουμένως πιθανότατα αισθάνθηκε ότι είναι ασφαλής, καθώς κοντοστάθηκε αρκετά λεπτά πριν παραδοθεί. Άμεσα η κινητοποίηση ήταν μεγάλη, καθώς κανείς αρχικά δεν μπορούσε να γνωρίζει το τι έχει συμβεί. Ο Τούρκος πολίτης, αφού συνελήφθη από τους αστυνομικούς, απομακρύνθηκε άμεσα από το τελωνείο. Σύμφωνα με πληροφορίες, είχε καταναλώσει ποσότητα αλκοόλ και δήλωσε Κουρδικής καταγωγής, με τόπο μόνιμης κατοικίας τα Άδανα. Πάνω του βρέθηκε διαβατήριο, δεν διαθέτει όμως βίζα. Οι πληροφορίες αναφέρουν ότι στο επάγγελμα είναι ψυκτικός, ενώ η ηλικία του δεν έχει γίνει γνωστή.


Φυσικές θεραπείες για τον πόνο στις πατούσες - Με Υγεία\nΦυσικές θεραπείες για τον πόνο στις πατούσες\nΜε τον πόνο στις πατούσες, ή επιστημονικά πελματιαία απονευρωσίτιδα, εννοούμε τον πόνο που παρουσιάζεται συνήθως στο κατώτερο τμήμα της φτέρνας, μπορεί όμως και να απλώνεται σε ολόκληρο το πόδι ή να έχει ακόμα άλλο σημείο εντοπισμού.\nΜε τον πόνο στις πατούσες, ή επιστημονικά πελματιαία απονευρωσίτιδα, εννοούμε τον πόνο που παρουσιάζεται συνήθως στο κατώτερο τμήμα της φτέρνας, μπορεί όμως και να απλώνεται σε ολόκληρο το πόδι ή να έχει ακόμα άλλο σημείο εντοπισμού. Προκαλείται κυρίως από την υπερβολική πίεση στα πόδια, οδηγώντας σε ρήξη των συνδέσμων, η οποία με τη σειρά της οδηγεί σε έντονο πόνο και δυσκαμψία στη φτέρνα.\nΑιτίες της πελματιαίας απονευρωσίτιδας\nΠόνο στις πατούσες προκαλούν κυρίως τα παρακάτω:\nύστερα από πολλές ώρες δύσκολης εργασίας\nκακή χρήση υποδημάτων\nπλατυποδία ή πολύ υψηλή καμάρα ποδιού\nΤα συμπτώματα είναι κατά κύριο λόγο τα εξής:\nκάψιμο στο κάτω μέρος της φτέρνας (ή και σε ολόκληρο το πόδι)\nΤο πρόβλημα συνήθως εμφανίζεται μόνο στο ένα πόδι ακόμα και αν επηρεάζει και τα δύο πόδια.\nΤα συμπτώματα αυτά είναι ισχυρότερα το πρωί όταν μετά από το βραδινό σας ύπνο σηκώνεστε για να περπατήσετε ή όταν κάθεστε ή ξεκουράζεστε για μεγάλο χρονικό διάστημα. Το ίδιο συναίσθημα μπορεί να νιώσετε μετά από μια μέρα έντονης σωματικής άσκησης ή κατόπιν οποιασδήποτε δραστηριότητας σας κρατάει όρθιο για πολλές ώρες.\nΘεραπεία για τον πόνο στις πατούσες\nΟυσιαστική θεραπεία του πόνου αποτελεί η μείωση της φλεγμονής.\nΜάθετε και αυτό: Έγκαιρη ανίχνευση του καρκίνου παχέος εντέρου\nΤο πρώτο πράγμα που έχετε να κάνετε είναι να περπατάτε ξυπόλυτοι όσο το δυνατόν περισσότερο και να βάζετε πάγο στις πατούσες σας τέσσερις φορές την ημέρα από 20 λεπτά τη φορά. Αυτός ο τρόπος θα μειώσει τη φλεγμονή στην περιοχή.\nΘα πρέπει να φοράτε κάποιο είδος στήριξης στα παπούτσια σας ώστε να υποστηρίζεται η καμάρα του ποδιού και να μειωθεί ο πόνος.\nΑφιερώστε τουλάχιστον 20 λεπτά την ημέρα για να κάνετε διατάσεις στα πόδια σας.\nΜερικά αντι-φλεγμονώδη φάρμακα, όπως η ιβουπροφαινη, μπορεί να βοηθήσουν αρκετά αλλά φυσικά δεν πρέπει να το παρακάνετε.\nΙατρικές θεραπείες για τον πόνο στις πατούσες\nΑν τα αντιφλεγμονώδη δεν σας παρέχουν τα επιθυμητά αποτελέσματα τότε θα πρέπει να δοκιμάσετε μια πιο δυνατή και αποτελεσματική θεραπεία για τον πόνο στις πατούσες, όπως για παράδειγμα τις κορτικοστεροειδείς ενέσεις. Τέτοιου είδους ενέσεις εγχέονται άμεσα στο σύνδεσμο στον οποίο εντοπίζεται ο πόνος, στη φτέρνα ή στην καμάρα του ποδιού. Στη συνέχεια, εφαρμόζεται ηλεκτρική διέγερση, η οποία φυσικά δεν πονάει, ώστε τα στεροειδή να διαπεράσουν το δέρμα και το μυ. Πρόσφατες μελέτες έχουν δείξει όπως λιγότερο επεμβατικές τεχνικές ίσως έχουν καλύτερα μακροπρόθεσμα αποτελέσματα.\nΟ ειδικός που θα επισκεφτείτε μπορεί επίσης να επιλέξει μια φυσική θεραπεία κατά την οποία θα προχωρήσετε σε διατάσεις της πελματιαίας περιτονίας και του αχίλλειου τένοντα. Επίσης, σας προτείνουμε να ξεκινήσετε ορισμένες ασκήσεις για να δυναμώσετε τους κατώτερους μυς των ποδιών.\nΣε ορισμένες περιπτώσεις είναι απολύτως απαραίτητη η χρήση νάρθηκα κατά τη διάρκεια της νύχτας, ο οποίος θα βοηθήσει στο να μένουν τεντωμένες οι γάμπες και η καμάρα του ποδιού. Με αυτό τον τρόπο θα μπορέσετε να τεντώσετε την πελματιαία περιτονία και τον αχίλλειο τένοντα και το πρωί θα έχει μειωθεί ο πόνος και η δυσκαμψία.\nΜπορείτε επίσης να χρησιμοποιείτε ορθοπεδικά είδη στα παπούτσια σας, τα οποία βοηθούν στο να διανέμεται η πίεση. Έτσι θα αποφύγετε ακόμα μεγαλύτερη ζημιά στην πελματιαία περιτονία.\nΕκτενή μελέτη έχει κάνει πάνω στα συμπτώματα και την αντιμετώπιση της πελματιαίας απονευρωσίτιδας η γιατρός Emily N Schwartz.\nΡίξτε μια ματιά και σ’ αυτό το άρθρο: Πόσο νερό πρέπει να πίνετε ανάλογα με το βάρος σας\nΕίναι πολύ σημαντικό να δίνετε σημασία σε κάθε σύμπτωμα που μπορεί να παρουσιάσετε. Αν δεν νιώσετε κάποια βελτίωση αφού ξεκινήσετε την θεραπεία με τα σπιτικά γιατροσόφια είναι καλύτερα να αποταθείτε άμεσα σε έναν γιατρό και να ακολουθήσετε την θεραπεία που θα σας προτείνει.\nΠότε ήταν η τελευταία φορά που κάνατε κάτι για την αποτοξίνωση του λεμφικού συστήματος; Ή δεν έχετε κάνει κάτι ποτέ; Λοιπόν, δείτε παρακάτω.


Noel Gallagher: Θα ηχογραφήσει τα «χαμένα» τραγούδια των Oasis χωρίς τον Liam Gallagher – FEELERS\n23 Ιανουαρίου, 2021 23 Ιανουαρίου, 2021 Μουσική\nΟ Noel Gallagher σκοπεύει να ηχογραφήσει, χωρίς τη συμμετοχή του αδερφού του Liam Gallagher, 14 κομμάτια που είχαν γράψει οι Oasis και δεν κυκλοφόρησαν ποτέ.\nΟ 53χρονος μουσικός λέει ότι ανακάλυψε πρόσφατα τη συλλογή των «χαμένων» τραγουδιών του συγκροτήματος. Οι Oasis διαλύθηκαν το 2009 εν μέσω της διαμάχης των αδελφών Gallagher που συνεχίζεται μέχρι σήμερα.\n«Έχω κάνει μια λίστα με τα τραγούδια και ήταν 14», ανέφερε ο Noel Gallagher μιλώντας στο «Matt Morgan Podcast». «Απλώς δεν συμπεριλήφθηκαν σε διάφορα projects όλα εκείνα τα χρόνια. Θα τα ηχογραφήσω. Μερικά είναι πολύ old-school», συνέχισε.\nΟ Noel Gallagher σχολιάσει ότι θα αλλάξει το ύφος των συγκεκριμένων τραγουδιών όταν τα ηχογραφήσει.\n«Κοίταξα τη λίστα με τραγούδια και σκέφτηκα, στην πραγματικότητα, θα προσέγγιζα αυτό το τραγούδι διαφορετικά», λέει και αποκαλεί «πολύ ενδιαφέρον» το εγχείρημα.\n«Το χάρισμα δεν είναι στις φωνητικές χορδές. Το χάρισμα που μου δόθηκε είναι ότι θυμάμαι τα πάντα. Αν παίξω ένα τραγούδι μία φορά και συνδεθώ μαζί του, θα είναι εκεί για πάντα. Αυτό είναι το χάρισμα, όχι η δημιουργία τραγουδιών. Αν είναι αρκετά καλά, θα επιστρέψουν», πρόσθεσε.\nΟasis: Επετειακή επανέκδοση για τα 25 χρόνια του «(What’s The Story) Morning Glory?»\nΠαρόλο που είναι σαφές ότι ο Liam Gallagher δεν θα συμμετάσχει στο άλμπουμ, δεν έχει ανακοινωθεί αν ο Noel θα επανασυνδεθεί για τις ηχογραφήσεις με τα υπόλοιπα μέλη των Oasis.\nΝωρίτερα φέτος, ο 48χρονος Liam έγραψε στο Twitter ότι αγαπά τον αδερφό του και σημείωσε ότι «το 2021 είναι η χρονιά μας» σε μια προσπάθεια να προσφέρει ένα κλαδί ελιάς στον 53χρονο Noel.\nΠροηγουμένως ο Liam Gallagher είχε υποστηρίξει ότι ευθύνονται «και οι δύο» για τη ρήξη που επήλθε μεταξύ τους, ενώ ο Noel αρνήθηκε τους ισχυρισμούς του αδερφού του ότι απέρριψε πρόταση 100 εκατομμυρίων λιρών για μια επανένωση των Oasis.\nΣάρον Τέιτ: Σαν σήμερα γεννήθηκε το τραγικό θύμα της πιο σκοτεινής σελίδας στην ιστορία της σύγχρονης Αμερικής


ΕΥΡΥΔΙΚΗ ΑΜΑΝΑΤΙΔΟΥ: Άλλαν Πέρσυ: Όσκαρ Ουάιλντ, 99 μαθήματα σοφίας για μια ευτυχισμένη ζωή εδώ και τώρα\nΆγγελος ή δαίμονας; Αμφισβητίας, στιγματισμένος από τη βικτωριανή ηθική, συμπορευόμενος με την ηδονισμό ή τη δική του φιλοσοφία των αισθήσεων. Δανδής και αδιάφορος ως προς συμπεριφορές ξένες με τη δική του, κυκλοφορεί με εξεζητημένο ντύσιμο και μπλαζέ ύφος, κάτι που γινόταν αποδεκτό μόνο σε ορισμένους κύκλους του δεύτερου μισού του 19ου αιώνα.\nΟ Ουάιλντ αντιλαμβανόταν ότι η εποχή που ζούσε ήταν γεμάτη ασχήμιες. Μη μπορώντας να τις αντιμετωπίσει, προτιμούσε να βυθιστεί στο δικό του ηδονιστικό κόσμο, ναρκισσιστής και γεμάτος αφορισμούς για οτιδήποτε οι άλλοι δεν κατανοούσαν. Από τη μία ήθελε να ασκήσει κριτική στην κοινωνία και από την άλλη επεδίωκε με αυτόν τον τρόπο η ίδια κοινωνία να τον θαυμάσει. Βιτριολικός και πνευματώδης, λέγεται πως τα τελευταία του λόγια, κοιτώντας τους τοίχους του δωματίου του ήταν: «ή θα φύγει αυτή η ταπετσαρία ή θα φύγω εγώ».\nΣτα 99 μαθήματα σοφίας για μια ευτυχισμένη ζωή εδώ και τώρα, ο Άλλαν Πέρσυ μεταφέρει τις σκέψεις του Ουάιλντ σε σημερινές καταστάσεις δίνοντάς μας έναν τρόπο να αντιμετωπίσουμε αυτά που θεωρούμε εσφαλμένα αδιέξοδα και να αντλήσουμε τη μεγαλύτερη δυνατή απόλαυση από τη ζωή.\nΑπολαυστικό το κείμενο, διαβάζεται απνευστί ξανά και ξανά, ακολουθώντας την αρίθμηση των σελίδων ή και με εντελώς τυχαία σειρά. Όπως και να γίνει η ανάγνωσή του, είναι σίγουρα η αφορμή να σκεφτούμε πόσο οι αφορισμοί αυτοί είναι κάτι που ενστερνιζόμαστε ή όχι.\nΣίγουρα όλοι κατανοούμε πως το να ζούμε δε σημαίνει απλά να υπάρχουμε. Αυτό το εκλαϊκευμένο μεροδούλι-μεροφάι απασχολεί τον μέσο άνθρωπο, ειδικά στις μέρες μας. Ας φιλοσοφήσουμε την ύπαρξή μας ζώντας κάθε στιγμή μας σαν να είναι μοναδική ή απλά σαν να είναι η τελευταία. Η ενασχόληση με το παρελθόν συνεπάγεται το μηδενισμό του μέλλοντος. Ποιος ο λόγος να ελπίζει κανείς στον Παράδεισο, αφού οι φίλοι του δε θα βρίσκονται εκεί; Προτιμότερος είναι ο διαχωρισμός των ανθρώπων σε γοητευτικούς ή βαρετούς, παρά σε καλούς και κακούς.\nΣαρκαστικός πάντα, ο Ουάιλντ δηλώνει πως τα βράδια όταν σκέφτεται τα ελαττώματά του, πέφτει αμέσως για ύπνο. Ο ίδιος λατρεύει τις απλές απολαύσεις. Είναι το τελευταίο καταφύγιο των περίπλοκων ανθρώπων. Το αποδεικνύει εξάλλου συνδυάζοντας την πολυτέλεια με την απλότητα. Όταν έμενε στο Γκραν Οτέλ Βολτέρ στη Γαλλία δειπνούσε με αυγά, φασόλια και σαλάτα, ενώ σε άλλες περιστάσεις λάτρευε την τρούφα και τα στρείδια.\nΗ τραγωδία των γηρατειών δεν είναι πως είσαι γέρος, αλλά πως υπήρξες νέος. Ο χρόνος που περνά άσκοπα απασχολεί ιδιαίτερα αυτόν τον πολύπλοκο διανοούμενο που δηλώνει πως περνάμε χρόνια χωρίς να ζούμε καθόλου και ξαφνικά ολόκληρη η ζωή μας επικεντρώνεται σε μία και μόνη στιγμή. Κι αυτός ο εκπρόσωπος του κινήματος του αισθητισμού, όπου η τέχνη εξυπηρετεί την τέχνη και την απόλαυση του ωραίου με τις αισθήσεις κι όχι μία συμβολική, ηθική, ωφελιμιστική θεωρητική αξία, κραυγάζει να του δοθούν τα περιττά, γιατί τα αναγκαία μπορούν όλοι να τα έχουν. Τίποτα δεν μπορεί να γιατρέψει τη ψυχή περισσότερο από τις αισθήσεις. Για τον Ουάιλντ ο κόσμος είναι ένα θέατρο όπου όμως η διανομή των ρόλων είναι χάλια. Αμεροληψία δεν υπάρχει παρά μόνο όταν εκφραζόμαστε για τα πράγματα που δε μας ενδιαφέρουν πραγματικά.\nΑπαισιόδοξος είναι αυτός που γκρινιάζει για τον θόρυβο όταν η ευκαιρία τού χτυπάει την πόρτα. Τις δικές του ευκαιρίες σίγουρα τις τίμησε ο Ουάιλντ, όσο και να τις πλήρωσε ακριβά. Συμβολικά τουλάχιστον μία τέτοια ευκαιρία ήταν και η στιγμή που κλήθηκε να απολογηθεί για την έκταση της σχέσης του με τον νεώτερό του Λόρδο Άλφρεντ Ντάγκλας. Μιλάει για την αγάπη που δεν τολμάμε να την αποκαλέσουμε με το όνομά της, αυτήν που είναι εξιδανικευμένη και πνευματική, από την οποία απορρέουν τα έργα τέχνης, αυτή στην οποία ο Πλάτωνας στήριξε τη φιλοσοφία του, αυτή που ενέπνευσε τα σονέτα του Μικελάντζελο και του Σαίξπηρ, αυτή που δυστυχώς παρανοήθηκε στην εποχή που ζούσε. Αλλά μια ιδέα που δεν είναι επικίνδυνη, δεν αξίζει να αποκαλείται ιδέα λέει κάπου αλλού και προτρέπει να δημιουργήσουμε οι ίδιοι τον εαυτό μας, να γίνουμε εμείς το ποίημά μας. Να τον αγαπήσουμε, γιατί αυτό θα είναι το ξεκίνημα ενός ισόβιου ειδυλλίου. Πραγματικά πολύτιμα είναι αυτά που έχουμε στη ψυχή μας, αυτά που κανείς δεν μπορεί να κλέψει.\nΌπως δηλώνει ο ίδιος, στη ζωή υπάρχουν δύο τραγωδίες: Η μία είναι να αποκτάς αυτό που θέλεις και η άλλη να μην το αποκτάς. Έτσι ήταν και η δική του ζωή. Ίσως και να απόκτησε ή να επεδίωξε να αποκτήσει πράγματα σε λάθος εποχή. Σε μια εποχή υποκρισίας και πουριτανισμού, ο Όσκαρ Ουάιλντ επέλεξε να ζήσει στα άκρα που τον οδήγησαν τελικά στο περιθώριο. Αν ήταν σύγχρονός μας, σίγουρα η φιλοσοφία του δε θα ξένιζε κανέναν. Ίσως όμως τότε, να μην τον μνημόνευε και κανείς. Το πάθος εξάλλου πάντα εμπεριέχει ένα ηθικό στίγμα που αμβλύνει ή οξύνει ο τόπος και ο χρόνος.\nΕτικέτες εκδόσεις Πατάκη, Όσκαρ Ουάιλντ\nΔημήτρης Νίκου 25 Ιουλίου 2012 - 10:42 π.μ.\nΤι προσωπικότητα κι ο Ουάιλντ!! Τέτοια βιβλία αποδεικνύουν με τον καλύτερο τρόπο πως ένα χρήσιμο και καλό βιβλίο μπορεί να γίνει μικρό Ευαγγέλιο στη ζωή αυτού που θα το αγκαλιάσει.\nΕυρυδίκη Αμανατίδου 25 Ιουλίου 2012 - 8:44 μ.μ.\nΣυμφωνώ απόλυτα Δημήτρη. Το συγκεκριμένο βιβλίο είναι μία συνεχής πρόκληση για σκέψεις και ενδοσκόπηση.\nΜαρία Χανιώτου: Το πέρασμα για τον Τσεσμέ\nΆλλαν Πέρσυ: Όσκαρ Ουάιλντ, 99 μαθήματα σοφίας για...\nTweet stories: Λογοτεχνία σε 140 χαρακτήρες\nΗ συγγραφέας Μαρία Χανιώτου για το φύλακα στο φάρο\nΔημήτρης Αλεξίου: Αλάτι κόκκινο


Λουτσέσκου: "Τεράστια ντροπή, τσίρκο από Ολυμπιακό και ΑΕΚ" | Pagenews.gr\npagenews.gr / Αθλητισμός / Λουτσέσκου: «Τεράστια ντροπή, τσίρκο από Ολυμπιακό και ΑΕΚ»\nΛουτσέσκου: «Τεράστια ντροπή, τσίρκο από Ολυμπιακό και ΑΕΚ»\nΆστραψε και βρόντηξε ο Ραζβάν Λουτσέσκου μετά την απόφαση για την σημερινή τιμωρία του ΠΑΟΚ. Χαρακτήρισε... τσίρκο τις συμπεριφορές του Ολυμπιακού και της ΑΕΚ!\nPagenews Team 29 Μαρτίου 2018, 15:39 29 Μαρτίου 2018, 15:39\nΣυγκεκριμένα σε δηλώσεις του στην κάμερα της Νοva ο Ράζβαν Λουτσέσκου, ανέφερε:\n«Είναι μια τεράστια ντροπή αυτό που συνέβη με τις αποφάσεις, τεράστια ντροπή η συμπεριφορά των δυο ομάδων απέναντι στον ΠΑΟΚ.\nΕμείς θέλαμε να παίξουμε στο γήπεδο αυτό το ματς, όμως δεν έγινε από ένα… τσίρκο λόγω ενός ρολό χαρτί. Από την άλλη, οδηγηθήκαμε στο να παίξουμε σε ένα ματς, στο οποίο μπήκε ένα γκολ που δόθηκε οφσάιντ και ένα τσίρκο παικτών που είχαν διαφορετικό κανόνα για το οφσάιντ, απ’ ότι κανονικά ισχύει.\nΈτσι, οδηγούμαστε στο να έχουμε διαλυθεί από ένα ρολό χαρτί και ένα πεντακάθαρο γκολ».\nΓια τα συναισθήματα που τον καταβάλουν:«Θυμό, οργή και αγανάκτηση για τους ανθρώπους της… Αθήνας» .\nΓια την συνέχεια:«Δεν θα ήταν δύσκολο. Απολαύσαμε το παιχνίδι μέχρι τώρα. Θέλαμε να τον κερδίσουμε, τον τίτλο στο γήπεδο, αλλά μάλλον αυτό δεν θα ήταν δίκαιο για τους ανθρώπους της Αθήνας. Είναι κάτι που γίνεται για πρώτη φορά στο ποδόσφαιρο. Ίσως να γινόταν κατά την περίοδο του Β’ Παγκοσμίου Πολέμου. Είμαστε δυνατοί όμως και θέλουμε να παίξουμε τα υπόλοιπα παιχνίδι και να δώσουμε απαντήσεις στο γήπεδο. Δεν θα ήμαστε διαλυμένοι» .\nΓια το αν θα παρακολουθεί την δικαστική συνέχεια:«Δεν γνωρίζω τι θα γίνει, δεν θέλω να ξέρω τίποτα, δεν με νοιάζει. Με ενδιαφέρει μόνο το ποδόσφαιρο. Ελπίζω να είναι η τελευταία φορά που μιλάω γι αυτό. Ξαναλέω, είναι ντροπή αυτό που έγινε. Είπα την γνώμη μου. Έχω βαρεθεί να μιλάω γι αυτά. Θέλαμε να παίξουμε επί ίσοις όροις. Δεν μας αφήσανε, συνεχίζουμε παρακάτω» .\nΓια το πως μπορεί να αλλάξει η κατάσταση:«Δεν είναι δική μου δουλειά αυτό. Αυτά τα πράγματα είναι μακριά από τον χώρο δράσης και δεν μπορώ να συμπληρώσω κάτι άλλο» .\nΓια την κατάσταση των παικτών του και το παιχνίδι του Σαββάτου:«Ο Βαρέλα και ο Μουλέν δεν θα είναι διαθέσιμοι. Ο Σακχόφ προπονήθηκε καλά και θα είναι διαθέσιμος. Δουλέψαμε καλά αυτό το διάστημα και αντιμετωπίζουμε μία ομάδα συμπαγής, με καλή οργάνωση, που αρέσκεται στο επιθετικό transition. Θέλω να δώσω συγχαρητήρια στον προπονητή τους. Έδειξαν καλή νοοτροπία, είχαν συνέχεια, ξέραν τι θέλανε και ήταν μία εξαιρετική χρονιά για τον Ατρόμητο. Περιμένω ένα πολύ καλό παιχνίδι, από δύο ομάδες με διαφορετικό στυλ αλλά πολύ καλή παρουσία στο πρωτάθλημα μέχρι τώρα».\nΓια τους δανεικούς που έχει ο Ατρόμητος από τον ΠΑΟΚ:«Είναι νωρίς για τέτοιες σκέψεις. Έχουμε ακόμα πέντε παιχνίδι στο πρωτάθλημα και δύο στο Κύπελλο. Εστιάζουμε σε αυτά» .\nΓια την ανανέωση του συμβολαίου του:«Έχω έναν χρόνο ακόμα συμβόλαιο. Δεν έχω κάνει ανανέωση. Θέλω να συνεχίσω και μετά την λήξη του συμβολαίου. Δεν θέλω να πω κάτι παραπάνω. Κάνουμε φανταστική δουλειά και έχουμε ένα εξαιρετικό γκρουπ. Είμαι πολύ χαρούμενος εδώ. Θέλω να μείνω εδώ και ο Σύλλογος θέλει το ίδιο. Είχαμε μία καλή χρονιά, με καλή νοοτροπία. Είμαστε δυνατοί, έχουμε εξαιρετικούς φιλάθλους και συνεχίζουμε» .\nΔήλωση έκπληξη Τσίπρα για τη νέα Τούμπα\nΠΑΟΚ: Σε αυτά τα ματς δεν θα έχει τους οπαδούς του\nΗ αντίδραση του ΠΑΟΚ για την ποινή\nΠΑΟΚ: Αρνητικό ρεκόρ στις ποινές »κεκλεισμένων»